
 诇讗转讜讬讬 诇讬讞讻讛 谞讬专讜 讜住讻住讻讛 讗讘谞讬讜: 讛爪讚 讛砖讜讛 砖讘讛谉: 诇讗转讜讬讬 诪讗讬 讗诪专 讗讘讬讬 诇讗转讜讬讬 讗讘谞讜 住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讜谞驻诇讜 讘专讜讞 诪爪讜讬讛 讜讛讝讬拽讜 讛讬讻讬 讚诪讬 讗讬 讘讛讚讬 讚拽讗 讗讝诇讬 拽讗 诪讝拽讬 讛讬讬谞讜 讗砖 诪讗讬 砖谞讗 讗砖 讚讻讞 讗讞专 诪注讜专讘 讘讜 讜诪诪讜谞讱 讜砖诪讬专转讜 注诇讬讱 讛谞讬 谞诪讬 讻讞 讗讞专 诪注讜专讘 讘讛谉 讜诪诪讜谞讱 讜砖诪讬专转讜 注诇讬讱 讜讗诇讗 讘转专 讚谞讬讬讞讬 讗讬 讚讗驻拽专讬谞讛讜 讘讬谉 诇专讘 讘讬谉 诇砖诪讜讗诇 讛讬讬谞讜 讘讜专 诪讗讬 砖谞讗 讘讜专 砖讻谉 转讞讬诇转 注砖讬讬转讜 诇谞讝拽 讜诪诪讜谞讱 讜砖诪讬专转谉 注诇讬讱 讛谞讬 谞诪讬 转讞讬诇转 注砖讬讬转谉 诇谞讝拽 讜诪诪讜谞讱 讜砖诪讬专转谉 注诇讬讱 讗诇讗 讚诇讗 讗驻拽专讬谞讛讜 诇砖诪讜讗诇 讚讗诪专 讻讜诇诐 诪讘讜专讜 诇诪讚谞讜 讛讬讬谞讜 讘讜专 诇注讜诇诐 讚讗驻拽专讬谞讛讜 讜诇讗 讚诪讜 诇讘讜专 诪讛 诇讘讜专 砖讻谉 讗讬谉 讻讞 讗讞专 诪注讜专讘 讘讜 转讗诪专 讘讛谞讬 砖讻讞 讗讞专 诪注讜专讘 讘讛谉 讗砖 转讜讻讬讞 诪讛 诇讗砖 砖讻谉 讚专讻讜 诇讬诇讱 讜诇讛讝讬拽 讘讜专 转讜讻讬讞 讜讞讝专 讛讚讬谉 专讘讗 讗诪专 诇讗转讜讬讬 讘讜专 讛诪转讙诇讙诇 讘专讙诇讬 讗讚诐 讜讘专讙诇讬 讘讛诪讛 讛''讚 讗讬 讚讗驻拽专讬谞讛讜 讘讬谉 诇专讘 讘讬谉 诇砖诪讜讗诇 讛讬讬谞讜 讘讜专 诪讗讬 砖谞讗 讘讜专 砖讻谉 转讞讬诇转 注砖讬讬转讜 诇谞讝拽 讜砖诪讬专转讜 注诇讬讱 讛谞讬 谞诪讬 转讞讬诇转 注砖讬讬转谉 诇谞讝拽 讜砖诪讬专转谉 注诇讬讱 讗诇讗 讚诇讗 讗驻拽专讬谞讛讜 诇砖诪讜讗诇 讚讗诪专 讻讜诇诐 诪讘讜专讜 诇诪讚谞讜 讛讬讬谞讜 讘讜专 诇注讜诇诐 讚讗驻拽专讬谞讛讜 讜诇讗 讚诪讬 诇讘讜专 诪讛 诇讘讜专 砖讻谉 诪注砖讬讜 讙专诪讜 诇讜 转讗诪专 讘讛谞讬 砖讗讬谉 诪注砖讬讜 讙专诪讜 诇讜 砖讜专 讬讜讻讬讞 诪讛 诇砖讜专 砖讻谉 讚专讻讜 诇讬诇讱 讜诇讛讝讬拽 讘讜专 转讜讻讬讞 讜讞讝专 讛讚讬谉 诇讗 专讗讬 讝讛 讻专讗讬 讝讛 专讘 讗讚讗 讘专 讗讛讘讛 讗诪专 诇讗转讜讬讬 讛讗 讚转谞讬讗 讻诇 讗诇讜 砖讗诪专讜 驻讜转拽讬谉 讘讬讘讜转讬讛谉 讜讙讜专驻讬谉 诪注专讜转讬讛谉 讘讬诪讜转 讛讞诪讛 讗讬谉 诇讛诐 专砖讜转 讘讬诪讜转 讛讙砖诪讬诐 讬砖 诇讛诐 专砖讜转 讗注''驻 砖讘专砖讜转 讗诐 讛讝讬拽讜 讞讬讬讘讬诐 诇砖诇诐 讛讬讻讬 讚诪讬 讗讬 讘讛讚讬 讚拽讗讝诇讬 诪讝拽讬 讻讞讜 讛讜讗 讗诇讗 讘转专 讚谞讬讬讞 讛讬讻讬 讚诪讬 讗讬 讚讗驻拽专讬谞讛讜 讘讬谉 诇专讘 讘讬谉 诇砖诪讜讗诇 讛讬讬谞讜 讘讜专 诪''砖 讘讜专 讚转讞讬诇转 注砖讬讬转讜 诇谞讝拽 讜诪诪讜谞讱 讜砖诪讬专转讜 注诇讬讱 讛谞讬 谞诪讬 转讞讬诇转 注砖讬讬转谉 诇谞讝拽 讜诪诪讜谞讱 讜砖诪讬专转谉 注诇讬讱 讗诇讗 讚诇讗 讗驻拽专讬谞讛讜 诇砖诪讜讗诇 讚讗诪专 讻讜诇诐 诪讘讜专讜 诇诪讚谞讜 讛讬讬谞讜 讘讜专 诇注讜诇诐 讚讗驻拽专讬谞讛讜 讜诇讗 讚诪讬 诇讘讜专 诪讛 诇讘讜专 砖讻谉 砖诇讗 讘专砖讜转 转讗诪专 讘讛谞讬 讚讘专砖讜转 

 诇讗转讜讬讬 诇讬讞讻讛 谞讬专讜. 砖讗诐 诇讬讞讻讛 讛讗砖 讞专讬砖转讜 砖诇 讞讘讬专讜 讗讜 住讻住讻讛 讗讘谞讬讜 讞讬讬讘 讘讗讘谞讬诐 砖讬讬讱 诇砖讜谉 住讻住讜讱 砖诇讗 谞砖专驻讜 诇讙诪专讬 讗诇讗 砖住讻住讻讛 讜谞讚讘拽讛 讛讗砖 讘讛谉 讜住讻住讻讛 诪注讟 讻讚讗诪专讬谞谉 (讞讜诇讬谉 讚祝 讬讝:) 讙讘讬 驻讙讬诪转 住讻讬谉 诪住讜讻住讻转 诪专讜讞 讗讞转 砖诇讗 谞驻讙诪讛 诪讘' 爪讚讚讬谉 诇讙诪专讬 . 讜诇讛讻讬 讻转讘 讗砖 诇讞讬讬讘讜 讘讛谞讬 讚谞驻拽讗 诇谉 讛转诐 诪讗讜 讛砖讚讛 讚诇讗 砖诪注讬谞谉 诪讛谞讱 讚诪转谞讬转讬谉 讛讗 诪讬诇转讗 讚诇讬讞讬讬讘 讘讚讘专 砖讗讬谞讜 专讗讜讬 诇讛 讻讙讜谉 讛讻讗 砖讗讬谉 注讬拽专 讗砖 讘讻讱: 讛爪讚 讛砖讜讛 砖讘讛谉 砖讚专讻谉 诇讛讝讬拽 讻讜'. 讚诪砖诪注 讗祝 讻诇 砖讚专讻讜 诇讛讝讬拽 讜砖诪讬专转讜 注诇讬讱 讜诪讗讬 诪爪讬转 诇讗转讜讬讬: 讛讬讬谞讜 讗砖. 讚转讜诇讚讛 讚讗砖 讛讬讗 讚诪讗讬 砖谞讗 讗砖 诪讬谞讛 砖讻谉 讻讞 讗讞专 诪注讜专讘 讘讛 讛谞讬 谞诪讬 讻讞 讗讞专 讻讜': 讘转专 讚谞讬讬讞讬. 诪讝拽讬 讘讛谉 砖讜专 讗讜 讞诪讜专: 讗讬 讚讗驻拽专讬讛 讘讬谉 诇专讘 讘讬谉 诇砖诪讜讗诇. 讚驻诇讬讙讬 讘讛驻拽专 讘驻' 讛诪谞讬讞 讗转 讛讻讚 (诇拽诪谉 讚祝 讻讞:): 讛讬讬谞讜 讘讜专. 讚转专讜讬讬讛讜 讗诪专讬 讻诇 转拽诇讛 砖讛驻拽讬专 谞驻拽讗 诇谉 诪讘讜专 讚讞讬讬讘 讚讻讬 讛讬讻讬 讚讞讬讜讘讗 讚讘讜专 讛讜讗 讘专讛''专 讚讛讜讬 讛驻拽专 讻讚讗诪专讬谞谉 讘驻' 砖讜专 砖谞讙讞 讗转 讛驻专讛 (诇拽诪谉 讚祝 诪讟:) 砖注诇 注住拽讬 讻专讬讬讛 讜驻转讬讞讛 讘讗讛 诇讜 讗祝 讻诇 转拽诇转讜 砖讛驻拽讬专 讞讬讬讘 讚讛讗 谞诪讬 转讞讬诇转 注砖讬讬转谉 诇谞讝拽 讚讛讜讛 诇讬讛 诇讗住讜拽讬 讗讚注转讬讛 讚住讜驻讜 诇讬驻讜诇 讘专讜讞 诪爪讜讬讛: 讗砖 转讜讻讬讞. 讜讛讬讬谞讜 讚谞拽讟 讘诪转谞讬' 讛爪讚 讛砖讜讛: 砖讻谉 讚专讻讜 诇讬诇讱 讻讜'. 讗讘诇 讗诇讜 诇讗 讛讝讬拽讜 讘讛诇讬讻转谉 讗诇讗 讛砖讜专 讜讛讞诪讜专 谞转拽诇 讘讛谉: 讜讞讝专 讘讛谉 讛讚讬谉. 讚讗讬讻讗 诇诪驻专讱 诪讛 诇讘讜专 砖讻谉 讗讬谉 讻讞 讗讞专 诪注讜专讘 讘讜 讜讗转讬讗 讘讛爪讚 讛砖讜讛 讚诪转谞讬转讬谉: 讘讜专讜 讛诪转讙诇讙诇. 讻讙讜谉 讛谞讬讞 讗讘谉 讘专讛''专 讜讘注讜讚讛 讘诪拽讜诪讛 诇讗 讛讝讬拽讛 讜讙诇讙诇讛 专讙诇讬 讗讚诐 讜讘讛诪讛 诇诪拽讜诐 讗讞专 讜讛讝讬拽讛 砖诐: 讗讬 讘讛讚讬 讚讗讝诇讬 诪讝拽讬 讻讜'. 诇讗 讙专住 讜讛讻讬 讙专住讬谞谉 讛讬讻讬 讚诪讬 讗讬 讚讗驻拽专讛 讘讬谉 诇专讘 讘讬谉 诇砖诪讜讗诇 讻讜': 诪注砖讬讜. 讻专讬讬转讜 讙专诪讛 讗转 讛讛讬讝拽 讗讘诇 诪注砖讬讜 砖诇 讝讛 诇讗 讛讝讬拽讜 讗诇讗 专讙诇讬 讗讚诐 讜讘讛诪讛 砖讙诇讙诇讜讛讜: 砖讜专 讬讜讻讬讞. 砖讗讬谉 诪注砖讛 讘注诇讬诐 讙专诪讜 讛讛讬讝拽 讗诇讗 诪诪讜谞讜 讛讝讬拽 讜讛讬讬谞讜 讛爪讚 讛砖讜讛 讚谞拽讟 讘诪转谞讬转讬谉: 讻诇 讗诇讜 砖讗诪专讜. 讜拽讞砖讬讘 讜讗讝讬诇 诇讛讜 讗诇讜 讛驻讜转拽讬诐 讘讬讘讜转讬讛诐 讜讙讜专驻讬诐 诪注专讜转讬讛诐 讻诇讜诪专 讻诇 讗诇讜 砖讗诪专讜 讞讻诪讬诐 砖讬砖 诇讛谉 专砖讜转 诇讛砖诇讬讱 谞讝拽讬讛谉 诇专讛''专 讜讗诇讜 讛谉 驻讜转拽讬谉 讘讬讘讜转讬讛谉 驻讜转讞讬谉 爪讬谞讜专讜转讬讛谉 讛诪拽诇讞讬诐 砖讜驻讻讬诐 砖砖讜驻讻讬谉 诪讞爪专讬讛谉 诇专''讛: 讜讙讜专驻讬谉 诪注专讜转讬讛谉. 讜诪砖诇讬讻讬谉 讝讘诇讬讛谉 诇专讛''专: 讘讬诪讜转 讛讞诪讛 讗讬谉 诇讛诐 专砖讜转. 诪驻谞讬 砖讛专讞讜讘 谞讗讛 讜讛讜讗 诪拽诇拽诇讜 讗讘诇 讘讬诪讜转 讛讙砖诪讬诐 砖讛专讞讜讘讜转 诪诇讜讻诇讻讜转 讬砖 诇讛谉 专砖讜转: 讜讗注''驻 砖讘专砖讜转. 讘''讚 诪砖诇讬讻讬谉 讗诐 讛讝讬拽讜 讞讬讬讘讬谉: 讻讞讜 讛讜讗. 讜讛讬讬谞讜 讗讚诐 讜转谞讗 诇讬讛 讘诪转谞讬转讬谉: 

 讗讬 诇专讘 讚讗诪专 讻讜' 诇讗 讙专住讬谞谉 讻讚驻讬专砖谞讜 诇注讬诇: 诪讛 诇讘讜专 砖讻谉 讗讬谉 讻讞 讗讞专 诪注讜专讘 讘讜. 诇诪讗讬 讚驻专讬讱 讚诇讗 讞砖讬讘 讗砖 诪注砖讬讜 讙专诪讜 诇讜 诇驻讬 砖讛专讜讞 诪住讬讬注 诇讜 讛''诪 诇诪驻专讱 讛讻讗 诪讛 诇讘讜专 砖讻谉 诪注砖讬讜 讙专诪讜 诇讜 转讗诪专 讘讗讘谞讜 讜住讻讬谞讜 讗诇讗 诇驻讬 讚驻讬专讻讗 砖讻谉 讗讬谉 讻讞 讗讞专 诪注讜专讘 讘讜 讞砖讬讘 讟驻讬 讚讛砖转讗 诇讬讻讗 诇诪讬诪专 砖讜专 讬讜讻讬讞 讗诇讗 讗砖 讙专讬讚讗 讜诇拽诪谉 讙讘讬 讘讜专 讛诪转讙诇讙诇 驻专讬讱 诪讛 诇讘讜专 砖讻谉 诪注砖讬讜 讙专诪讜 诇讜 讚诇讗 砖讬讬讱 讛转诐 砖讻谉 讗讬谉 讻讞 讗讞专 诪注讜专讘 讘讜 讚讛讬讻讬 谞讬诪讗 转讗诪专 讘讜专 讛诪转讙诇讙诇 砖讻谉 讻讞 讗讞专 诪注讜专讘 讘讜 讚诪砖诪注 讚诇讗 讛讜讬 讘讜专 讗诇讗 注诇 讬讚讬 讻讞 讗讞专 讜讝讛 讗讬谞讜 砖讛专讬 谞注砖讛 讘讜专 讘诇讗 讻讞 讗讞专 诪砖诪谞讬讞讜 讘专讛''专: 诇讗转讜讬讬 讘讜专 讛诪转讙诇讙诇. 讘讻诇 讛住驻专讬诐 讻转讜讘 讗讬 讘讛讚讬 讚拽讗 讗讝诇讬 拽诪讝拽讬 讻讞讜 讛讜讗 讜驻讬专砖 讛拽讜谞讟专住 讚诇讗 讙专住 诇讬讛 讜讟注诪讗 诪砖讜诐 讚讗诪专讬谞谉 诇拽诪谉 讘讛诪谞讬讞 (讚祝 讻讝:) 讗讬谉 讚专讻谉 砖诇 讘谞讬 讗讚诐 诇讛转讘讜谞谉 讘讚专讻讬诐 讜讘注诇 讛转拽诇讛 谞诪讬 讗讬谉 诇讞讬讬讘讜 诪讟注诐 讗讚诐 讛诪讝讬拽 讗诇讗 诪砖讜诐 讚讞砖讬讘 讻专讜讞 诪爪讜讬讛 讜讛讜讬 讗砖讜 讜讗讬谉 诇诪讜讞拽讜 讘砖讘讬诇 讻讱 讚诇注谞讬谉 讻讚讬 砖诇讗 讬诇讻讜 讻''讻 讘讞讜讝拽 砖讬转讬讝讜 讜讬讝讬拽讜 讚专讻讜 诇讛转讘讜谞谉 砖驻讬专 讜诇讛讻讬 驻专讬讱 讻讞讜 讛讜讗 讜讬转讞讬讬讘 讛诪讙诇讙诇 讛讻诇 讜诇讗 讘注诇 . 讛转拽诇讛 讜讗注''讙 讚诇讙讘讬 讻诇讘 砖谞讟诇 讛讞专专讛 讜讛诇讱 诇讙讚讬砖 讻讜' (诇拽诪谉 讚' 讻讗:) 讜驻专讬讱 讘讙诪专讗 (讚' 讻讙.) 讜诇讬讞讬讬讘 讘注诇 讛讙讞诇转 谞诪讬 砖讛讜讗 讘注诇 讛转拽诇讛 讛讬讬谞讜 诪砖讜诐 讚讻诇讘 诇讗讜 讘专 讚注讛 讛讜讗 讗讘诇 讛讻讗 讛诪拽诇拽诇 讘专 讚注讛 讛讜讗 转讚注 讚讗诐 讛讚诇讬拽 讗砖 讜讘讗 讗讞专 讜砖专祝 讟诇讬转 讞讘讬专讜 讗讜 讞驻专 讘讜专 讜讘讗 讗讞专 讜讚讞祝 砖讜专 讞讘讬专讜 诇转讜讻讜 讗讬谉 住讘专讗 砖讬转讞讬讬讘 讘注诇 讛讘讜专 讗讜 讘注诇 讛讗砖 讜讛诪讙诇讙诇 讘专讙诇讬 讘讛诪讛 讗诐 讛讝讬拽 讘讛讚讬 讚讗讝诇讬 讬转讞讬讬讘讜 砖谞讬讛诐 讘注诇 讛讘讛诪讛 讜讘注诇 讛转拽诇讛 讜讛讗 讚讗诪专讬谞谉 诇拽诪谉 讘驻专拽 讛驻专讛 (讚' 谞讙:) 砖讜专 讜讗讚诐 砖讚讞驻讜 诇讘讜专 诇注谞讬谉 谞讝拽讬谉 讻讜诇谉 讞讬讬讘讬谉 讚诪砖诪注 讗驻讬诇讜 讘注诇 讛讘讜专 爪专讬讱 诇讜诪专 讚诪讬讬专讬 讗讚诐 讘诇讗 讻讜讜谞讛 讚讻讬讜谉 讚讗讬谉 讘讻讜讜谞讛 讻诇诇 讞讬讬讘 讘注诇 讛讘讜专 讻诪讜 讛讗讚诐 讜讛讗 讚讗诪专讬谞谉 (砖诐) 诇注谞讬谉 讚' 讚讘专讬诐 讜讚诪讬 讜诇讚讜转 讗讚诐 讞讬讬讘 讛讗讬 讚' 讚讘专讬诐 讛讬讬谞讜 谞讝拽 爪注专 讜专讬驻讜讬 讜砖讘转 讗讘诇 讘讜砖转 讗讬谉 讞讬讬讘 注讚 砖讬转讻讜讬谉 讻讚讗诪专 讘讛讞讜讘诇 (诇拽诪谉 讚' 驻讜.) 讜诇讗 讛讜讬 讻讗专讘注讛 讚讘专讬诐 讚诇注讬诇 讚讛转诐 诇讗 讞砖讬讘 谞讝拽 讜讛讗 讚讗诪专 (诇拽诪谉 谞讙:) 诇注谞讬谉 讻讜驻专 讜砖诇砖讬诐 砖诇 注讘讚 砖讜专 讞讬讬讘 爪''诇 讚讛讬讬谞讜 讚讜拽讗 讘讻讜讜谞讛 讗注''讙 讚诇讗 讛讜讬 讚讜诪讬讗 讚讗讚诐 讚讘砖诇讗 讘讻讜讜谞讛 诇讬讻讗 讻讜驻专 讜砖诇砖讬诐 砖诇 注讘讚 讻讚讗讬' 讘砖讬诇讛讬 砖讜专 砖谞讙讞 讚' 讜讛' (诇拽诪谉 讚' 诪讙.): 诪讛 诇讘讜专 砖讻谉 砖诇讗 讘专砖讜转. 讚讗驻讬诇讜 注砖讗讜 讘专砖讜转 讜讗讞''讻 讛驻拽讬专 讻讬讜谉 砖讛驻拽讬专 讛讬讬谞讜 砖诇讗 讘专砖讜转: 转讗诪专 讘讛谞讬 讚讘专砖讜转 砖讜专 讬讜讻讬讞 讜讗''转 诇诪''讚 . 转谞讗 砖讜专 诇专讙诇讜 讛讬讻讬 拽讗诪专 砖讜专 讬讜讻讬讞 讚讘专砖讜转 讞讬讬讘 讜讛讗 专讙诇 诇讗 诪讬讞讬讬讘 讗诇讗 讘专砖讜转 讛谞讬讝拽 讜砖诐 讗讬谉 诇讜 专砖讜转 讜讬''诇 讻讙讜谉 砖讛诇讱 讘专讛''专 讜讛转讬讝 讜讛讝讬拽 讘专讛''讬 讚讞讬讬讘 讻讚讗诪专讬谞谉 诇拽诪谉 (讚祝 讬讟.): (砖讬讬讱 诇注''讘) 讛''讙 讛讻讜转诇 讜讛讗讬诇谉 砖谞驻诇讜 诇专砖讜转 讛专讘讬诐 讜讛讝讬拽讜 驻讟讜专 诪诇砖诇诐 讜讻谉 讻转讜讘 讘住驻专讬诐 砖诇 专砖''讬 讜讻谉 讘住驻专 专讘 讗诇驻住 讜讻谉 注讬拽专 讗讘诇 讗讜转诐 讚讻转讜讘 讘讛讜 讞讬讬讘 诇砖诇诐 诇讗 谞讛讬专讗 讚讻讬讜谉 讚讘砖诇讗 讛讝讛讬专讜 讞讬讬讘 诇讗 讬转讻谉 诇讛拽诇 注诇讬讜 诇驻讜讟专讜 诪诪讛 砖诪讝讛讬专讬谉 讗讜转讜 诇拽讜抓 讜诇住转讜专: 讗讬 讚讗驻拽专讬谞讛讜 讘讬谉 诇专讘 讘讬谉 诇砖诪讜讗诇 讛讬讬谞讜 讘讜专. 讜讗''转 讜讛讗 诪砖诪注 诇拽诪谉 讘讛诪谞讬讞 (讚' 讻讟.) 讚诇讻''注 讛诪驻拽讬专 谞讝拽讬讜 诇讗讞专 谞驻讬诇转 讗讜谞住 讚驻讟讜专 讜讛讗讬 谞诪讬 讗讜谞住 讛讜讗 讚讘讘谞讬谉 讜谞讟讬注讛 砖注砖讛 诇讗 驻砖注 讻诇讜诐 讜讬''诇 讻讬讜谉 砖讛讝讛讬专讜 诇拽讜抓 讜诇住转讜专 砖诇讗 讬讝讬拽讜 讜注讘专 讛讝诪谉 讛讜讬 驻讜砖注 讜讛讜讬 讻诪驻拽讬专. 谞讻住讬讜 诇讗讞专 谞驻讬诇转 驻砖讬注讛: 讛讬讬谞讜 讘讜专. 诇讻讗讜专讛 谞专讗讛 讚诪讬讬专讬 讻砖讛讝讬拽讜 讻讜转诇 讜讗讬诇谉 讘砖注转 谞驻讬诇讛 讙讜驻讛 讜讗驻''讛 诪讚诪讛 诇讬讛 诇讘讜专 诪讚诇讗 拽讗诪专 讛讻讗 讗讬 讘讛讚讬 讚拽讗讝诇讬 拽诪讝拽讬 讛讬讬谞讜 讗砖 讜注讜讚 讚讗讬 讘讛讬讝拽 讚诇讗讞专 谞驻讬诇讛 诪讬讬专讬 讗诪讗讬 驻讟讜专 诪诇砖诇诐 讛诇讗 讻讬讜谉 砖谞驻诇讜 诪讬讚 讛讬讛 诇讜 诇住诇拽谉 讜注讜讚 讚讗''讻 诇讗 讛讜讛 诇讬讛 诇诪讬转谞讬 诇拽讜抓 讜诇住转讜专 讗诇讗 谞转谞讜 诇讜 讝诪谉 诇驻谞讜转讜 讜诇住诇拽讜 讻讬讜谉 讚讘讛讬讝拽 讚诇讗讞专 谞驻讬诇讛 讗讬讬专讬 讗注''讙 讚讘讜专 讗讬谉 讛讜诇讱 诇讛讝讬拽 讜讗诇讜 讛讜诇讻讬诐 讜诪讝讬拽讬谉 讬砖 诇谞讜 诇诇诪讚诐 诪讘讜专 讚注讚讬祝 讛讬讝拽 讚讬讚讛讜 砖讛讜诇讻讬诐 讜诪讝讬拽讬谉 诪讘讜专 砖讗讬谞讜 讛讜诇讱 讜诪讝讬拽 讗诇讗 诪讝讬拽 讘诪拽讜诪讜 讜谞专讗讛 讚讘讛讬讝拽 讚诇讗讞专 谞驻讬诇讛 

专讘讬谞讜 讞谞谞讗诇

诇专' 讬讛讜讚讛 诇讗转讜讬讬 诇讬讞讻讛 谞讬专讜 讜住讬讻住讻讛 讗讘谞讬讜:



驻讬住' 讛爪讚 讛砖讜讛 砖讘讛谉 讻讜' 诇讗转讜讬讬 诪讗讬 讗诪专 讗讘讬讬 诇讗转讜讬讬 讗讘谞讜 讜住讻讬谞讜 讜诪砖讗讜 砖讛谞讬讞谉 讘专讗砖 讛讙讙 讜谞驻诇讜 讘专讜讞 诪爪讜讬讛 讜讛讝讬拽讜 讘转专 讚谞讬讬讞讬.



讗讘诇 [讗讬] 讘讛讚讬 讚拽讗讝诇讬 讗讝拽讬 诇讗 讗讬爪讟专讬讱 诇专讘讜讬讬 诇讬讛 讚讛讬讬谞讜 讗砖 讗诇讗 讗驻讬' 讘转专 讚谞讬讬讞讬.



专讘讗 讗诪专 诇讗转讜讬讬 讘讜专 讛诪转讙诇讙诇 讻讜' 专讘 讗讚讗 讘专 讗讛讘讛 讗诪专 诇讗转讜讬讬 讛讗 讚转谞讬讗 讻诇 讗诇讜 砖讗诪专讜 驻讜转拽讬谉 讘讬讘讜转讬讛谉 讜讙讜专驻讬谉 诪注专讜转讬讛谉 讘讬诪讜转 讛讞诪讛 讗讬谉 诇讛谉 专砖讜转 讘讬诪讜转 讛讙砖诪讬诐 讬砖 诇讛诐 专砖讜转 讗注"驻 砖讬砖 诇讛谉 专砖讜转 讗诐 讛讝讬拽讜 讞讬讬讘 诇砖诇诐. 讜诪拽讜诐 讞诇讜拽转 专讘 讜砖诪讜讗诇 讻讘专 驻讬专砖谞讜讛讜 诇诪注诇讛.





专砖讘"讗

诇注讜诇诐 讚讗驻拽专讬谞讛讜 讜诇讗 讚诪讜 诇讘讜专 砖讻谉 讗讬谉 讻讞 讗讞专 诪注讜专讘 讘讜. 讻讘专 讻转讘转讬 诇诪注诇讛 诪讚讛 讝讜 砖诇 讻讞 讗讞专 诪注讜专讘 讘讜 驻注诐 谞拽讟 诇讛 诇讛拽诇 讜驻注诐 诇讛讞诪讬专 讜讻诇讛讜 讗讬转谞讛讜 诇驻讬 诪拽讜诪谉 砖讻砖讗转讛 讘讗 诇讞讬讬讘 注诇 讗讘谞讜 讜住讻讬谞讜 砖讛谞讬讞谉 讘专讗砖 讙讙讜 讗转讛 讚谉 诪诪谞讜 诇讛讞诪讬专 讻诇讜诪专 讛谞讞转讜 讘专讗砖 讙讙讜 讻讛讘注专转 讗砖 砖讗祝 讛谉 诪爪讜讬讬谉 诇讛讝讬拽 讘专讜讞 诪爪讜讬讛 讻讗砖 讗讘诇 讻砖讗转讛 讘讗 诇注砖讜转谉 讻讘讜专讜 讜诇讗讞专 砖谞驻诇讜 讗谞讜 诪拽砖讬' 砖讗讬谉 讚讜诪讬谉 诇讘讜专 诇驻讬 砖讛讘讜专 讻讜诇讜 谞注砖讛 诪讻讞讜 诇讘讚 讘诇讬 砖谞转注专讘 讘注砖讬讬转讜 讻讞 讗讞专 诪砖讗"讻 讘讗讘谞讜 讜住讻讬谞讜 砖谞驻诇讜 诪谉 讛讙讙 砖诇讗 谞注砖讜 讘讜专 诪讻讞讜 诇讘讚 讗诇讗 注诐 讻讞 讗讞专 讜讘讘讜专 讻讝讛 诇讗 诪爪讬' 砖讞讬讬讘讛 讛转讜专讛.





诇讗转讜讬讬 讘讜专 讛诪转讙诇讙诇 讘专讙诇讬 讗讚诐 讜讘专讙诇讬 讘讛诪讛 讙专住转 讛住驻专讬诐 讛讬讻讬 讚诪讬 讗讬 讘讛讚讬 讚拽讗 讗讝诇讬 诪讝拽讬 讻讞讜 讛讜讗 讜专砖"讬 讻转讘 讚诇讗 讙专住讬谞谉 诇讬讛 讜诇讗 驻讬专砖 讛讟注诐 讜讻转讘讜 讘转讜住' 讚讗驻砖专 诪砖讜诐 讚讻诇 讻讬 讛讗讬 讙讜谞讗 诇讗 诪讬拽专讬 讻讞讜 讗诇讗 讻注讬谉 讗砖讜 砖讻讞 专讙诇讬 讗讚诐 讜讘讛诪讛 诪转注专讘 讘讛谉 诇驻讬 砖讗讬谉 讚专讻谉 砖诇 讘谞讬 讗讚诐 注砖讜讬讬谉 诇讛转讘讜谞谉 讜讻讚讗诪专讬谞谉 讘专讬砖 驻专拽 讛诪谞讬讞 (讘讘讗 拽诪讗 讻讝, 讘) 讙讘讬 诪转谞讬转讬谉 讚讗诐 讛讜讝拽 讘注诇 讛讞讘讬转 讞讬讬讘 讗"诇 专讘讛 诇专讘 讗砖讬 讛讻讬 讗诪专讬 讘诪注专讘讗 诪砖诪讬讛 讚专' 讗诇注讗讬 诇驻讬 砖讗讬谉 讚专讻谉 砖诇 讘谞讬 讗讚诐 诇讛转讘讜谞谉 讘讚专讻讬诐 讻诇讜诪专 讜讘注诇 讛转拽诇讛 讞讬讬讘 诪砖讜诐 讚讛讜讬 讻专讜讞 诪爪讜讬讛 讜讛讬讬谞讜 讗砖讜 讜诇讗 讻讞讜 砖诇 诪讝讬拽 讜讛诐 拽讬讬诪讜 讛讙讬专住讗 讚诇注谞讬谉 讝讛 讚专讻谉 诇讛转讘讜谞谉 砖诇讗 讬诇讻讜 讻诇 讻讱 讘诪专讜爪讛 砖讬转讬讝讜 讜讬讝讬拽讜. 讛谞讛 讛"驻 讻讞讜 讛讜讗 砖诇 诪讙诇讙诇 讜讬转讞讬讬讘 讛诪讙诇讙诇 诪讞爪讛 讜讘注诇 讛转拽诇讛 诪讞爪讛 讜诇讗 讬转讞讬讬讘 讘注诇 讛转拽诇讛 讛讻诇 讜讻讚诪讜讻讞 诇拽诪谉 (讘讘讗 拽诪讗 讻讗, 讘) 讘驻专拽 讻讬爪讚 讛专讙诇 讙讘讬 讛讻诇讘 砖谞讟诇 讞专专讛 讜讛诇讱 诇讙讚讬砖 讜讻讜' 讚驻专讬讱 讘讙诪专讗 (讻讙, 讗) 讜诇讬转讞讬讬讘 讘注诇 讛讙讞诇转 诪讞爪讛 讜讘注诇 讛讻诇讘 诪讞爪讛 注讜讚 驻讬专砖讜 讻讞讜 讛讜讗 讜讬转讞讬讬讘 讛诪讙诇讙诇 讛讻诇 讗诐 讙诇讙诇讜讛讜 专讙诇讬 讗讚诐 讜诇讗 讘注诇 讛转拽诇讛 讻诇诇 讜转讚注 讚讗诇讜 谞讟诇 讗讞讚 讙讞诇转 讞讘专讜 讜砖专祝 讘讛 注诇讬讬转讜 砖诇 讞讘专讜 讗讜 砖讛砖诇讬讱 讘讻讜谞讛 讗转 讛砖讜专 诇讘讜专讜 砖诇 讞讘专讜 讛讬转讞讬讬讘 讘注诇 讛讙讞诇转 讜讘注诇 讛讘讜专 讻诇讜诐 讗讬谉 讛讚注转 住讜讘诇讜. 讜诇讗 讚诪讬 诇讻诇讘 砖谞讟诇 讗转 讛讞专专讛 讚讻诇讘 诇讗讜 讘专 讚注转 讛讜讗 讜讛讬讛 诇讘注诇 讛转拽诇讛 诇讬讝讛专 讘讙讞诇转讜 砖诇讗 讬讟诇谞讛 讛讻诇讘 注诐 讛讞专专讛 讗讘诇 讛讻讗 (砖讛诪转讙诇讙诇) [砖讛诪讙诇讙诇] 讘谉 讚注转 注诇讬讜 诇砖诇诐 讻诇 讛谞讝拽. 讜讗讬 拽砖讬讗 诇讱 讛讗 讚讗诪专讬谞谉 讘驻专拽 讛驻专讛 (谞讙, 讘) 砖讜专 讜讗讚诐 砖讚讞驻讜 诇讘讜专 诇注谞讬谉 谞讝拽讬谉 讻讜诇谉 讞讬讬讘讬谉 讜诪砖诪注 砖讗祝 讘注诇 讛讘讜专 讞讬讬讘 诪讚拽讗诪专 讻讜诇谉 讜诇讗 拽讗诪专 砖谞讬讛诐 讜讗诪讗讬 讜讛讗 讗讚诐 砖讚讞祝 讘谉 讚注转 讜讬驻讟专 讘注诇 讛讘讜专. 讜讬"诇 讚讛转诐 讘讗讚诐 讚讜诪讬讗 讚砖讜专 砖讚讞祝 砖诇讗 讘讻讜谞讛 讜讗"转 注讜讚 讜讛讗 讗诪专讜 讛转诐 讜诇注谞讬谉 讚' 讚讘专讬诐 讛讗讚诐 讞讬讬讘 讜讘讜砖转 讗讞转 诪讚' 讚讘专讬诐 讻诪讜 砖讗诪专讜 诇诪注诇讛 (讚, 讘) 讗讚诐 讚讗讝讬拽 砖讜专 谞讝拽 讛讜讗 讚诪砖诇诐 讗讚诐 讚讗讝讬拽 讗讚诐 诪砖诇诐 讚' 讚讘专讬诐 讻诇讜诪专 讞讜抓 诪谉 讛谞讝拽 讚讗诇诪讗 讘讜砖转 讞讚 诪讚' 讚讘专讬诐 讜讗诇讜 讗讚诐 砖诇讗 讘讻讜谞讛 讗讬谞讜 诪砖诇诐 讗转 讛讘讜砖转 讜讻讚拽讗诪专讬谞谉 讘驻专拽 讛讞讜讘诇 (讘讘讗 拽诪讗 驻讜, 讗) 讚讗讬谞讜 讞讬讬讘 注诇 讛讘讜砖转 注讚 砖讬转讻讜讬谉 诇讜 讜讬"诇 讚讚' 讚讘专讬诐 砖讗诪专讜 砖诐 讗讬谞谉 讻讚' 讚讘专讬诐 砖讗诪专讜 诇诪注诇讛 讗诇讗 讗驻讬拽 讘讜砖转 讜注讬讬诇 谞讝拽 讜拽爪转 拽砖讬讗 诇讬 讘讝讛 讚诪讛 砖讗诪专讜 砖诐 讗讚诐 讞讬讬讘 讘讚' 讚讘专讬诐 诪砖诪注 砖讘讻讜诇谉 讛讗讚诐 诇讘讚讜 讞讬讬讘 讜讛砖讜专 驻讟讜专 讜讗讬 (讘谞讝拽) [讗谞讝拽] 讗祝 讛砖讜专 讞讬讬讘 讜讻讚讗诪专讬谞谉 讘讛讚讬讗 诇注谞讬谉 谞讝拽讬谉 讻讜诇诐 讞讬讬讘讬诐 讜讬"诇 诇驻讬 驻讬' 讝讛 讚讚' 讚讘专讬诐 诇讗讜 讚讜拽讗 讗诇讗 诪砖讜诐 讚讘讻诇 讚讜讻转讬讘 (谞讞讬讬讘) [谞住讬讘] 诇讛 讛讻讬谉 讗诪专 谞诪讬 (讛谞讬) [讛讻讗] 讚' 讚讘专讬诐 讜讘讜讚讗讬 砖讞讬讬讘 讛讗讚诐 讘讚' 讜讛谞讝拽 讘讻诇诇谉 讗诇讗 砖讗讬谉 讛砖讜专 驻讟讜专 诪讻讜诇谉 讚讛讗 讗讬讻讗 谞讝拽 讚讗祝 讛砖讜专 讞讬讬讘 讜讗讬 拽砖讬讗 诇讱 注讜讚 诪讚讗诪专讬谞谉 讛转诐 (谞讙, 讘) 讜诇注谞讬谉 讻讜驻专 砖诇 注讘讚 讛砖讜专 讞讬讬讘 讜讘讜讚讗讬 讘砖谞转讻讜讜谉 诇讜 讛砖讜专 讛讜讛 注诇 讻专讞讬谉 讚讗讬 砖诇讗 讘讗 讘讻讜谞讛 讜讻讙讜谉 砖谞驻诇讜 讗诇 讛讗讚诐 驻讟讜专 诪砖诇砖讬诐 砖诇 注讘讚 讜诪谉 讛讻讜驻专 诇专讘讛 讚讗诪专 (诪讙, 讗) 砖讜专 砖讛诪讬转 讘谉 讞讜专讬谉 砖诇讗 讘讻讜谞讛 驻讟讜专 诪讻讜驻专 砖谞讗诪专 讛砖讜专 讬住拽诇 讗诐 讻讜驻专 讬讜砖转 注诇讬讜 讻诇 讝诪谉 砖讛砖讜专 讘住拽讬诇讛 讛讘注诇讬诐 诪砖诇诪讬谉 讗转 讛讻讜驻专 讻讚讗诪专讬谞谉 讘驻专拽 砖讜专 砖谞讙讞 讗转 讛驻专讛 讜讛讛讬讗 讚砖讜专 讜讗讚诐 砖讚讞驻讜 诇讘讜专 (专讘讛) [专讘讗] 讗诪专讛 讜专讘讗 诪砖诪注 讛转诐 讚讗讬转 诇讬讛 讻专讘讛 诪讚讘注讬 (诪讙, 讘) 讗砖讜 砖诇讗 讘讻讜谞讛 诪砖诇诪转 讚诪讬诐 注诇 驻讬 注讚讬诐 讗讜 诇讗 诪讬 讗诪专讬谞谉 讙讘讬 砖讜专 讛讜讗 讚讘讻讜谞讛 诪砖诇诐 讻讜驻专 讜讻讜' 讻讚讗讬转讗 讛转诐 讗诇诪讗 诇专讘讗 谞诪讬 砖诇讗 讘讻讜谞讛 讗讬谞讜 诪砖诇诐 讻讜驻专 讜讗讬 讗讚诐 讚讜诪讬讗 讚砖讜专 讗祝 讛讜讗 讘讻讜谞讛 讜讗驻"讛 讘注诇 讛讘讜专 诪砖诇诐 注诪讛诐 谞"诇 讚讛讗 讻讚讗讬转讗 讜讛讗 讻讚讗讬转讗 讚讗讚诐 砖诇讗 讘讻讜谞讛 讻砖讜专 讘讻讜讜谞讛 讚诪讬 讚诇讗讜 讘专 讚注转 讛讜讗.





讛讗 讚讗诪专讬谞谉: 诪讛 诇讘讜专 砖诇讗 讘专砖讜转. 讛"拽 讚讗驻讬诇讜 注砖讗讜 讘专砖讜转讜 讜讗讞"讻 讛驻拽讬专讜 讻诇 砖讛驻拽讬专讜 讛讬讬谞讜 砖诇讗 讘专砖讜转 砖诇讗 讛讬讛 诇讜 诇讛驻拽讬专讜 注讚 砖讬讻住谞讜 讻专讗讜讬.





讜讛讗 讚拽讗 诪讛讚专 砖讜专 讬讜讻讬讞 讻诇讜诪专 砖讛诇讱 讘专砖讜转 讛专讘讬诐 讜讗驻讬诇讜 讛讻讗 讞讬讬讘 拽砖讬讗 诇谉 讚诇诪讗谉 讚讗诪专 砖讜专 诇专讙诇讜 讛讬讻讬 讚诪讬 讗讬 讘专砖讜转 讛专讘讬诐 驻讟讜专 讛讜讗 讜讗讬 讘专砖讜转 讛谞讬讝拽 讗讬谞讜 讘专砖讜转 讚讘专砖讜转 讛谞讬讝拽 诪讗讬 注讘讬讚转讬讛 讜讬"诇 讻讙讜谉 砖讛讬转讛 拽讜专讛 诪拽爪转讛 讘专砖讜转 讛谞讬讝拽 讜诪拽爪转讛 诪讜讟诇转 讘专"讛 讜讚专讻讛 注诇讬讛 讜砖讘专讛 讗转 讛讻诇讬诐 砖讘专砖讜转 讛谞讬讝拽 讗"谞 讬"诇 讚诇讗讜 讗砖讜专 讚诪转谞讬转讬谉 拽讗诪专 讗诇讗 讛"拽 砖讜专 讚拽专讗 讬讜讻讬讞 讚讛讬讬谞讜 拽专谉 注讜讚 讬砖 诇讬 诇讜诪专 讘讞爪专 讛砖讜转驻讬谉 讻讚注转 专讘 讞住讚讗 讚讗诪专 诇拽诪谉 讘驻专拽讬谉 (讘讘讗 拽诪讗 讬讙, 讘) 讞爪专 讛砖讜转驻讬谉 讞讬讬讘 讘讛 注诇 讛砖谉 讜注诇 讛专讙诇 讜讗"谞 讗驻讬诇讜 诇专' 讗诇讬注讝专 讚驻讟专 讻讙讜谉 讞爪专 讛砖讜转驻讬谉 讛诪讬讜讞讚转 诇驻讬专讜转 诇讞讚 诪讬谞讬讬讛讜 讜诇讝讛 讜诇讝讛 诇砖讜讜专讬诐 讜讻诪讗谉 讚讙专住讬谞谉 讛转诐 讛讻讬 讜讻谉 讙讬' 讛住驻专讬诐 讜讗"谞 诪砖讜诐 爪专讜专讜转 讻讙讜谉 砖讚专住讛 讘专"讛 讜讛转讬讝讛 讜砖讘专讛 讻诇讬诐 讘专砖讜转 讛讬讞讬讚 讚讗住讬拽谞讗 诇拽诪谉 讘专"驻 讻讬爪讚 讛专讙诇 诪讜注讚 (讘讘讗 拽诪讗 讬讙, 讗. 讬讟, 讗) 讚讞讬讬讘 诪砖讜诐 爪专讜专讜转.





讛诪讗讬专讬

讗讘谞讜 讜住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讜谞驻诇讜 讘专讜讞 诪爪讜讬讛 讜讛讝讬拽讜 讗诐 讚专讱 谞驻讬诇转谉 讛讝讬拽讜 讻讘专 讘讗专谞讜 砖讛讜讗 转讜诇讚讛 砖诇 讗砖 讜讗诐 诇讗讞专 砖谞驻诇讜 讘讬谉 砖讛驻拽讬专讜 讘讬谉 砖诇讗 讛驻拽讬专讜 讚讬谞讜 讻讘讜专 讜讗讬谉 讘讜 讞讬讜讘 注诇 讗讚诐 讜讻诇讬诐 砖讻诇 转拽诇讛 讘专砖讜转 讛专讘讬诐 诪讘讜专讜 诇诪讚谞讜 诇驻讟讜专 讘讛 讗讚诐 讜讻诇讬诐 讜讗讬谉 讛诇讻讛 讻讚讘专讬 讛讗讜诪专 诪砖讜专讜 诇诪讚谞讜 诇讞讬讬讘 讘讜 讗讚诐 讜讻诇讬诐 谞驻诇讜 讘专讜讞 砖讗讬谞讛 诪爪讜讬讛 讗诐 讚专讱 谞驻讬诇转谉 驻讟讜专 讜讗诐 诇讗讞专 谞驻讬诇转谉 讬专讗讛 诪驻专拽 砖诇讬砖讬 砖讗诐 讛驻拽讬专谉 驻讟讜专 讜讗诐 诇讗 讛驻拽讬专谉 讞讬讬讘 砖讛讬讛 诇讜 诇住诇拽讜 讜讛讜讗 砖讗诪专讜 砖诐 讘谞砖讘专讛 讻讚讜 砖讗注"驻 砖谞转拽诇 讗谞讜住 讛讜讗 讗诐 谞转讻讜讜谉 诇讝讻讜转 讘讞专住讬讛 讞讬讬讘 讘谞讝拽谉 砖讛讬讛 诇讜 诇住诇拽谉:



诪讬 砖讛谞讬讞 诪讻砖讜诇 讘讚专讱 讜诇讗 讛讝讬拽 讘诪拽讜诐 砖讛谞讬讞讜 讗诇讗 砖谞转讙诇讙诇 讘专讙诇讬 讗讚诐 讗讜 讘专讙诇讬 讘讛诪讛 讜讛讝讬拽 讚专讱 讙诇讙讜诇讜 讘注诇 讛讘讜专 驻讟讜专 讜讛诪讙诇讙诇讜 讞讬讬讘 砖讛讜讗 讻讞讜 讜讗诐 讘讛诪讛 讛讬讗 讘注诇讬讛 讞讬讬讘讬谉 讗讞专 砖讚专讱 讙诇讙讜诇讛 讛讝讬拽讛 讜讗讬谉 驻讜讟专讬谉 讗讜转讜 诪砖讜诐 讗讬砖 讘讜专 讜诇讗 砖讜专 讘讜专 讻诇讜诪专 砖诇讗 谞讗诪专 讞讬讜讘 讗诇讗 注诇 讗讜转讜 砖谞注砖讛 讘讬讚讬 讗讚诐 诇讗 注诇 讗讜转讜 砖谞注砖讛 注诇 讬讚讬 砖讜专 砖讗讬谉 谞拽专讗 讘讜专 诇注谞讬谉 讝讛 讻诇 砖诪讝拽转 讚专讱 讙诇讙讜诇讛 讗讗"讻 讗讞专 砖谞讞讛 讜诪"诪 讗讞专 砖谞讞讛 讞讬讬讘 讘注诇 讛转拽诇讛 讜讙讚讜诇讬 讛专讘谞讬诐 讗讬谉 讙讜专住讬谉 讻讗谉 讗讬 讘讛讚讬 讚拽讗 讗讝诇讬 讜讻讜' 讻讞讜 讛讜讗 诪驻谞讬 砖诇讗 谞专讗讛 诇讛诐 诇讞讬讬讘 讗转 讛诪讙诇讙诇 诪讚讬谉 讻讞讜 砖讛专讬 讗诪专讜 讗讬谉 讚专讻诐 砖诇 讘谞讬 讗讚诐 诇讛转讘讜谞谉 讘讚专讻讬诐 讜讗讞专 砖讻谉 驻讟讜专 讘讬谉 [讛诪讙诇讙诇 讜讘讬谉 讘注诇 讛转拽诇讛] 讛诪讙诇讙诇 砖讛专讬 注讚讬谉 讗讬谞讜 讘讜专 注讚 砖讬谞讜讞 讜讘注诇 讛转拽诇讛 砖讗祝 讝讛 讘砖注转 讛讙诇讙讜诇 讗讬谞讜 讘讜专讜 讜注讬拽专 讛讚讘专讬诐 讻讚注转 专讗砖讜谉 诇讞讬讬讘 讛砖谞讬 讗讞专 砖谞讞讛 讜讗诐 诇讗 讛驻拽讬专讛 讛专讗砖讜谉 诇讞讬讬讘 讗转 讛专讗砖讜谉 讜诇讞讬讬讘 讗转 [讛砖谞讬] 讘砖注转 讛讙诇讙讜诇 砖讻诇 讻讬讜爪讗 讘讝讛 讚专讻讜 诇讛转讘讜谞谉 砖诇讗 诇讬诇讱 讻诇 讻讱 讘诪专讜爪讛 [砖注讬"讝 讬转讙诇讙诇 讛诪讻砖讜诇] 讜讬讝讬拽 讜讬砖 诪驻专砖讬诐 讘讝讛 讻讞讜 讛讜讗 讜讬转讞讬讬讘 讛诪讙诇讙诇 讘诪讞爪讛 讜讘注诇 转拽诇讛 讘诪讞爪讛 讜诪讻诇 诪拽讜诐 讗谞讜 诪驻专砖讬诐 砖讬转讞讬讬讘 讘讻诇谉 讻诪讝讬拽 讙诪讜专 讻诪讜 砖谞讟诇 讗讬 讝讛 讚讘专 砖诇 讞讘专讜 讜讛讝讬拽 讘讜 砖讛讜讗 讞讬讬讘 [讜诇讗 讘注诇] 讛讚讘专 讜诪讛 砖讗诪专讜 讘驻专拽 砖谞讬 讻"讙 讗' 讜诇讬讞讬讬讘 谞诪讬 讘注诇 讛讙讞诇转 诪讞爪讛 讜讛讻诇讘 诪讞爪讛 讛讛讬讗 讘讻诇讘 砖讗讬谞讜 讘谉 讚注转 诇驻讬讻讱 讛讬讛 诇讘注诇 讛讙讞诇转 诇砖诪讜专 讙讞诇转讜 诪诪谞讜 讜诪讛 砖讗诪专讜 讘驻专拽 讛驻专讛 谞"讙 讘' 讘砖讜专 讜讗讚诐 砖讚讞驻讜 讗转 讛砖讜专 诇讘讜专 砖砖谞讬讛诐 讞讬讬讘讬诐 讚讜拽讗 讘讗讚诐 砖讚讞驻讜 砖诇讗 讘讻讜谞讛...:



讞讻诪讬诐 讛转讬专讜 诇驻转讜讞 讘讬讘讬谉 讜诇讙专讜祝 诪注专讜转 诇讛讜爪讬讗谉 诇专砖讜转 讛专讘讬诐 讜诪讻诇 诪拽讜诐 讚讜拽讗 讘讬诪讜转 讛讙砖诪讬诐 讛讗 讘讬诪讜转 讛讞诪讛 讗讬谉 诇讛诐 专砖讜转 讜讗祝 讘讬诪讜转 讛讙砖诪讬诐 讗注"驻 砖讬砖 诇讛诐 专砖讜转 诪讻诇 诪拽讜诐 砖诪讬专转谉 注诇讬讜 讜讗诐 讛讝讬拽讜 讞讬讬讘讬谉 诇砖诇诐 讗祝 诇讗讞专 砖谞讞讜 讜讗祝 讗诐 讛驻拽讬专谉:





转讜住驻讜转 专讬"讚 (诪讛讚讜专讛 转诇讬转讗讛)

驻讬住拽讗 讛爪讚 讛砖讜讛 砖讘讛谉 讻讱 讻转讜讘 讘住驻专讬诐. 讻讞 诪注砖讬讜 专砖讜转 诪爪讜讬 住讬诪谉 讜讛讻讬谉 驻讬专讜砖讗 讘讗讘谞讜 讜住讻讬谞讜 讜诪砖讗讜 砖讛谞讬讞谉 讘专讗砖 讙讙讜 驻专讻讬' 诪讛 诇讘讜专 砖讻谉 讗讬谉 讻讞 讗讞专 诪注讜专讘 讘讜 转讗诪专 讘讛谞讬 砖讻讞 讗讞专 诪注讜专讘 讘讛谉. 讜讘讘讜专 讛诪转讙诇讙诇 讘专讙诇讬 讗讚诐 讜讘讛诪讛 驻专讻讬' 诪讛 诇讘讜专 砖讻谉 诪注砖讬讜 讙专诪讜 诇讜. 讗讘诇 讘讜专 讛诪转讙诇讙诇 讗讞专讬诐 砖讙讬诇讙诇讜讛讜 注砖讗讜讛讜 讜讘驻讜转拽讬谉 讘讬讘讜转讬讛谉 砖诪注砖讬讜 讛谉 驻专讻讬' 诪讛 诇讘讜专 砖讻谉 砖诇讗 讘专砖讜转 转讗诪专 讘驻讜转拽讬谉 砖讛讜讗 讘专砖讜转. 讜讘讻讜转诇 讜讗讬诇谉 讻讚 讬诇驻讬谞谉 诪讘讜专 讗诪专讬谞谉 诪讛 诪爪讬谞讜 讘讘讜专 砖讛讝讬拽讜 诪爪讜讬 砖讗讬谉 诇讜诪专 砖转讞诇转 注砖讬讬转讜 诇谞讝拽 砖讛专讬 讗诇讛 讗讬谉 转讞诇转 注砖讬讬转谉 诇谞讝拽 讜讗讚专讘讗 诪转讞诇转 注砖讬讬转讜 诇谞讝拽 驻专讻讬谞谉 讚诇讗 转讬诇祝 讻讜转诇 讜讗讬诇谉 诪讘讜专:





砖讬讟讛 诪拽讜讘爪转

讛讬讬谞讜 讗砖. 转讬诪讛 诪讗讬 驻专讬讱 讛讬讬谞讜 讗砖 讚诇讗 讚诪讬 诇讗砖 讚讗砖 讗讬谉 转讞讬诇转 注砖讬讬转讜 诇谞讝拽 讜讛谞讬 转讞讬诇转 注砖讬讬转谉 诇谞讝拽 讻讚讗诪专讬谞谉 讘住诪讜讱. 讜讬"诇 讛砖转讗 诇驻讬 拽讗 住诇拽讗 讚注转讛 讚讗讬讬专讬 讚讘讛讚讬 讚拽讗 讗讝诇讬 诪讝拽讬 讜诇讗 讛讜讬 转讞讬诇转 注砖讬讬转谉 诇谞讝拽 讘讛诇讬讻讛 讜诇讗 诪砖诪注 转讞讬诇转 注砖讬讬转谉 诇谞讝拽 讗诇讗 讘转专 讚谞讬讬讞讬. 讜注讜讚 讬砖 诇讜诪专 讚讛讻讬 驻讬专讜砖讗 讛讬讬谞讜 讗砖 讻诇讜诪专 讜讬诇讬祝 诪讗砖 诪拽"讜 讜诪讛 讗砖 砖讗讬谉 转讞讬诇转 注砖讬讬转讜 诇谞讝拽 讞讬讬讘 讛谞讬 砖转讞讬诇转 注砖讬讬转谉 诇谞讝拽 诇讗 讻诇 砖讻谉 讜讗诐 讻谉 诪讛 爪专讬讱 诇诇诪讜讚 讘诪讛 讛爪讚. 讙诇讬讜谉. 
讻转讘讜 讘转讜住驻讜转 讘讚"讛 诪讛 诇讘讜专 砖讻谉 讗讬谉 专讜讞 讗讞专 诪注讜专讘 讘讜 讜讛砖转讗 诇讬讻讗 诇诪讬诪专 砖讜专 讬讜讻讬讞 讗诇讗 讗砖 讙专讬讚讗. 讜拽砖讛 讛砖转讗 谞诪讬 讚驻专讬讱 诪讻讞 讗讞专 诪注讜专讘 讘讜 讗讻转讬 讗讬讻讗 讬讜讻讬讞 讗讞专 讜谞讬诪讗 讗讚诐 讬讜讻讬讞 砖谞驻诇 讘专讜讞 砖讗讬谞讛 诪爪讜讬讛 讞讬讬讘 讗祝 讗谞讬 讗讘讬讗 讗讘谞讜 讜住讻讬谞讜. 讜讬"诇 讗诐 讻谉 讙讘讬 驻讬专讻讗 讚诪注砖讬讜 讙专诪讜 诇讜 讗讬讻讗 谞诪讬 讛讗讬 驻讬专讻讗 讜讗砖转讻讞 讚讗讬讻讗 转诇转讗 讬讜讻讬讞 诇拽诪谉 讜讛讻讗 讗讬讻讗 转专转讬 讜讛讬讬谞讜 讛讱 讚诪讛 诇讬 砖诇讜砖讛 讜砖谞讬诐 讜诪讛 诇讬 讗讞讚 讜砖谞讬诐. 讙诇讬讜谉.


砖讻谉 转讞讬诇转 注砖讬讬转讜 诇谞讝拽. 驻讬专砖讜 讘讜 讛专讗砖讜谞讬诐 讜讛讬讬谞讜 砖讻诇 讚讘专 砖讛讜讗 诪讜谞讞 讘诪拽讜诐 砖诪讙讬注 谞讝拽 诪诪谞讜 拽专讬 转讞讬诇转 注砖讬讬转讜 诇谞讝拽. 讜讗讬谉 讝讛 诪讞讜讜专 讗诇讗 讻诇 讚讘专 砖讗讬谉 专砖讜转 诇讘谞讬 讗讚诐 诇讛谞讬讞讜 砖诐 讜讛谞讝拽 诪爪讜讬 诇讜 诪砖诐 拽专讬 诇讬讛 注砖讬讬转讜 诇谞讝拽 讜讝讛讜 讘讜专 讘专砖讜转 讛专讘讬诐 砖讗讬谉 专砖讜转 诇讘谞讬 讗讚诐 诇注砖讜转讜 讘专砖讜转 讛专讘讬诐 诪驻谞讬 砖讛讜讗 诪拽诇拽诇讜 讜讛谞讝拽 诪爪讜讬 讘讜 讜讻谉 讗讘谞讜 讜住讻讬谞讜 砖讛谞讬讞谉 讘专讗砖 讙讙讜 讗讬谉 讚专讱 讘谞讬 讗讚诐 诇讛谞讬讞谉 讘专讗砖 讛讙讙 诪驻谞讬 砖讛谞讝拽 诪爪讜讬 诪砖诐 讚讗讬谞讜 诪拽讜诐 讛爪谞注讛 讻诇诇 讜讻砖讛驻拽讬专谉 讘专砖讜转 讛专讘讬诐 讛专讬 讛讜讗 讻讞讜驻专 讘讜专 讘专砖讜转 讛专讘讬诐. 讛专讗讘"讚 讝"诇.


诇讗转讜讬讬 讘讜专 讛诪转讙诇讙诇. 讘讻诇 讛住驻专讬诐 讻转讬讘 讗讬 讘讛讚讬 讚讗讝诇讬 拽讗 诪讝拽讬 讻讞讜 讛讜讗 讜讛讻讬 驻专讬讱 讻讞讜 讛讜讗 讜讬转讞讬讬讘 讛诪转讙诇讙诇 诪讞爪讛 讜讘注诇 讛转拽诇讛 诪讞爪讛 讚讛讻诇 讗讬谉 诇诪讙诇讙诇 诇讛转讞讬讬讘 讜诇讗 诇讘注诇 讛转拽诇讛 讛讻诇 讻讚诪讜讻讞 诇拽诪谉 驻专拽 讘' 讙讘讬 讻诇讘 砖谞讟诇 讞专专讛 讜讛诇讱 诇讙讚讬砖 讜讻讜' 讚驻专讬讱 讘讙诪专讗 讜诇讬讞讬讬讘 谞诪讬 讘注诇 讛讙讞诇转. 讚讗驻讬诇讜 诇驻讬 讛住驻专讬诐 讚诇讗 讙专住讬 讙讘讬讛 驻砖讬讟讗 讚诇讗 讘注讬 诇诪讬诪专 砖讬转讞讬讬讘 讘注诇 讛讙讞诇转 讛讻诇 讚讛讗 讘砖诪注转讬谉 讚诇注讬诇 诪讬谞讛 讙讘讬 讛谞讬讞 讞谞讜谞讬 谞专讜 诪讘讞讜抓 讞谞讜谞讬 讞讬讬讘 驻专讬讱 讗讬 讘诪住讻住讻转 讗诪讗讬 讞讬讬讘 讜讻讜' 讻诪讜 砖驻讬专砖讜 砖诐 讛转讜住驻讜转. 讜注讜讚 讗诪专讬谞谉 诇拽诪谉 驻专拽 讘' 讙讘讬 转专谞讙讜诇讬谉 讚拽转谞讬 讛讬讛 讚诇讬诇 拽砖讜专 讘专讙诇讜 讜讻讜' 讜拽讗诪专 专讘 讛讜谞讗 诇讗 砖谞讜 讗诇讗 砖谞拽砖专 诪讗诇讬讜 讜讻讜' 讜驻专讬讱 谞拽砖专 诪讗诇讬讜 诪讗谉 讞讬讬讘 讜诪住讬拽 讗诇讗 诪转谞讬转讬谉 讚讗讚讬讬讛 讗讚讜讬讬 讜讻讬 讗讬转诪专 讚专讘 讛讜谞讗 讘注诇诪讗 讗讬转诪专 讜讗诪讗讬 讗讬爪讟专讬讱 诇讬讛 诇讗讜拽诪讬 诪诇转讬讛 讚专讘 讛讜谞讗 讘注诇诪讗 讜诇讜诪专 诇讬诪讗 讚诪转谞讬转讬谉 讗诪专讛 讘讗讚讬讬讛 讗讚讜讬讬 讜讛讻讬 拽讗诪专 诇讗 砖谞讜 讗诇讗 砖谞拽砖专 诪讗诇讬讜 讚讘讗讚讬讬讛 讗讚讜讬讬 讗讬谞讜 诪砖诇诐 谞讝拽 砖诇诐 讗诇讗 讞爪讬 谞讝拽 讚讛讜讜 爪专讜专讜转 讗讘诇 拽砖专讜 讗讚诐 诪砖诇诐 谞讝拽 砖诇诐 讘注诇 讛讚诇讬诇 讚讛讬讬谞讜 讗砖讜 讗诇讗 砖诪注 诪讬谞讛 讚诇讛讻讬 诇讗 拽讗诪专 诇讛 砖诇讗 讛讬讛 讘注诇 讛讚诇讬诇 讞讬讬讘 谞讝拽 砖诇诐 讗诇讗 讙诐 讘注诇 讛转专谞讙讜诇 讞讬讬讘 谞讝拽 砖诇诐 诪砖诪注 砖讛拽讜砖专 讞讬讬讘 讛讻诇. 讜讗"转 讗诐 讻谉 诪讗讬 拽讗 驻专讬讱 讗讬 讘讛讚讬 讚拽讗 讗讝诇讬 诪讝拽讬 讻讞讜 讛讜讗 讻诇讜诪专 讜诇讗 讗转讬 讘诪讛 讛爪讚 讚讛讬讬谞讜 讗砖讜 诪讻诇 诪拽讜诐 谞讛讬 讚讞讬讜讘 诪讙诇讙诇 诇讗 讗转讬 讘诪讛 讛爪讚 讞讬讜讘 讘注诇 讛转拽诇讛 诪讬讛讗 讗转讬 讘诪讛 讛爪讚. 讜讬"诇 讚讜讚讗讬 讛讜讛 诪爪讬 诇诪讬诪专 讚讗讬爪讟专讬讱 诪讛 讛爪讚 诇注谞讬谉 讘注诇 讛转拽诇讛 讗诇讗 谞讬讞讗 诇讬讛 诇诪讬诪专 讚讛爪讚 讛砖讜讛 讗转讬 诇谞讝拽 砖诇诐.


砖讻谉 诪注砖讬讜 讙专诪讜. 驻讬专砖 讘拽讜谞讟专住 诪拽讜诐 砖谞注砖讛 讛讚讘专 砖诐 讛讝讬拽 讗讘诇 讘讜专 讛诪转讙诇讙诇 诪拽讜诐 砖讛谞讬讞讜 砖诐 诇讗 讛讝讬拽 讻讬 讗诐 讘诪拽讜诐 讗讞专 砖谞转讙诇讙诇 注诇 讬讚讬 专讙诇讬 讛讘讛诪讛 讜诇讗 讛讬讛 驻讟讜专 诪讟注诐 讜诇讗 砖讜专 讘讜专 讚讛讻讗 讛讗讚诐 讙专诐 讛讘讜专 砖讛谞讬讞讜 讘专砖讜转 讛专讘讬诐 讜讛讬讛 专讗讜讬 诇讛讝讬拽 诪讬讚.


讗祝 注诇 驻讬 砖讘专砖讜转 讞讬讬讘讬诐 诇砖诇诐. 讜诇讗 讚诪讬 诇诪驻拽讬专 谞讝拽讬讜 诇讗讞专 谞驻讬诇转 讗讜谞住 讚驻讟讜专讬 讻讬讜谉 讚讛讻讗 谞转谉 讗转 讛谞讝拽讬谉 讘讬讚讬诐 讗讘诇 谞砖讘专讛 讻讚讜 讘专砖讜转 讛专讘讬诐 讜讛驻拽讬专 讛讞专住讬诐 讜讛讝讬拽讜 驻讟讜专. 注"讻 转讜住驻讜转 砖讗谞抓.


讻转讘讜 讘转讜住驻讜转 讘讚"讛 讘讜专 讛诪转讙诇讙诇 驻讬专砖 讛拽讜谞讟专住 讚诇讗 讙专住讬谞谉 诇讬讛 讜讻讜'. 注讚 讗诇讗 诪砖讜诐 讚讞砖讬讘 讘专讜讞 诪爪讜讬讛 讜讛讜讬 讗砖讜. 讜拽砖讛 讗诐 讻谉 谞讙专讜住 讘讛讚讬 讚拽讗 讗讝诇讬 诪讝拽讬 讜讬讗诪专 讛讬讬谞讜 讗砖. 讜讬"诇 讗诐 讻谉 诇诪讛 爪专讬讱 诇讛注诪讬讚 讘转专 讚谞讬讬讞讬 讬注诪讬讚 砖讛讝讬拽讜 讘讛讚讬 讚拽讗 讗讝诇讬 讻讚拽讗 住诇拽讗 讚注转讬讛 讛砖转讗 讜讬诇诪讜讚 讗讘谞讜 讜住讻讬谞讜 讘诪讛 讛爪讚 诪讘讜专 讜讗砖 讜诇讗 讬爪讟专讱 诇讛注诪讬讚 讘转专 讚谞讬讬讞讬. 讜讻讬 转讬诪讗 讗诐 讛讬讛 诇讜诪讚 讘诪讛 讛爪讚 诇驻讬 讛拽讗 住诇拽讗 讚注转讬讛 讛砖转讗 讛讜讜 讞讬讬讘讬诐 砖谞讬讛诐 讘注诇 讛转拽诇讛 讜讛诪讙诇讙诇 讜讛转讜住驻讜转 讗讬谞诐 诪驻专砖讬诐 砖讬转讞讬讬讘 讗诇讗 讛诪讙诇讙诇 讚讜拽讗 诪讻诇 诪拽讜诐 讬注砖讛 讘诪讛 讛爪讚 讻讚驻专讬砖讬转 讜讬注诪讬讚 讗讜转讛 讻讙讜谉 砖讙诇讙诇转讜 讘讛诪讛 讚讗讝 讞讬讬讘讬诐 砖谞讬讛诐 讜诪讛 爪专讬讱 诇讛注诪讬讚 讘转专 讚谞讬讬讞讬 讗诇讗 讜讚讗讬 讗讬谉 诇讜诪专 讻谉 讻诇诇. 讙诇讬讜谉.
注讜讚 讻转讘讜 讘转讜住驻讜转 讛讬讬谞讜 诪砖讜诐 讚讻诇讘 诇讗讜 讘专 讚注转 讛讜讗 讗讘诇 讛讻讗 讛诪拽诇拽诇 讘专 讚注转 讛讜讗. 诪讬讛讜 拽砖讛 讚讛讻讗 拽转谞讬 谞诪讬 讜讘专讙诇讬 讘讛诪讛 砖讗讬谞讛 讘专 讚注转. 讜谞专讗讛 讚诇讗 讙专住讬谞谉 讘专讙诇讬 讘讛诪讛. 转诇诪讬讚 讛专讘 专' 驻专抓 讝"诇.
讜专讘讬谞讜 讬砖注讬讛 讝"诇 讻转讘 讜讝"诇 讜讗讬 拽砖讬讗 讚诪住讬拽 转诇诪讜讚讗 诇拽诪谉 讜诇讬讞讬讬讘 讘注诇 讙讞诇转 讜讛讬讬谞讜 专讗砖讜谉 讗诇诪讗 讗祝 专讗砖讜谉 讞讬讬讘. 讬砖 诇讜诪专 讚诪讞诇拽讬谞谉 诇拽诪谉 讘讬谉 讛讬讻讗 讚讗讝讬诇 讘注诇 讛讻诇讘 注诐 讛讻诇讘 诇讛讬讻讗 讚诇讗 讗讝讬诇 讚讻讬 讗讝讬诇 诇讗 诪讞讬讬讘 讘注诇 讞专专讛 讜讗诐 讻谉 讛讻讗 谞专讗讛 讚讛讻讬 驻专讬讱 讻讞讜 讚砖谞讬 讛讜讗 讜讗祝 讘谞转讙诇讙诇 讘专讙诇讬 讘讛诪讛 诪住转诪讗 讛讜诇讱 讘注诇 讛讘讛诪讛 注诐 讘讛诪转讜 讜讗诐 讻谉 讻诇 讛讞讬讜讘 注诇讬讜 讜诇讗 诪讞讬讬讘 专讗砖讜谉. 注"讻.
注讜讚 讻转讘讜 讘转讜住驻讜转 讜讛讗 讚讗诪专讬谞谉 诇拽诪谉 讘驻专拽 讛驻专讛 砖讜专 讜讗讚诐 砖讚讞驻讜 诇讘讜专 诇注谞讬谉 谞讝拽讬谉 讻诇谉 讞讬讬讘讬谉 讚诪砖诪注 讗驻讬诇讜 讘注诇 讛讘讜专 驻讬专讜砖 讜诇诪讛 讞讬讬讘 讘注诇 讛讘讜专 讻讬讜谉 砖诇讗 注砖讛 讻诇讜诐. 讜拽砖讛 讜讛专讬 讗诐 砖讜专 讚讞祝 砖讜专 讗讞专 诇讘讜专 讞讬讬讘 讘注诇 讛砖讜专 诪讞爪讛 讜讘注诇 讛讘讜专 诪讞爪讛 讜讗诐 讻谉 讛砖转讗 谞诪讬 砖住讬讬注讜 讗讚诐 讬转讞讬讬讘 讘注诇 讛讘讜专 诪讞爪讛 讜诇诪讛 讬驻讟专 讘注诇 讛讘讜专. 讜讬"诇 砖讻讱 讛诐 诪拽砖讬诐 砖讗诐 讛讬讛 讛讚讜讞祝 砖讜专 诇讘讚讜 讛讬讛 讞讬讬讘 讘注诇 讛砖讜专 诪讞爪讛 讜讘注诇 讛讘讜专 诪讞爪讛 讗诐 讻谉 讛砖转讗 谞诪讬 砖住讬讬注讜 讗讚诐 诇驻讞讜转 讬转讞讬讬讘 讘注诇 讛讘讜专 专讘讬注. 讙诇讬讜谉.


注讜讚 讻转讘讜 讘转讜住驻讜转 讜讛讗 讚讗诪专讬谞谉 诇注谞讬谉 讗专讘注讛 讚讘专讬诐 讜讚诪讬 讜讜诇讚讜转 讗讚诐 讞讬讬讘 讘讗专讘注讛 讚讘专讬诐 讛讬讬谞讜 谞讝拽 讜讻讜'. 讜拽爪转 拽砖讛 讚诪讛 砖讗诪专讜 砖诐 讗讚诐 讞讬讬讘 讘讗专讘注讛 讚讘专讬诐 诪砖诪注 讚讘讻诇谉 讛讗讚诐 诇讘讚讜 讞讬讬讘 讜讛砖讜专 驻讟讜专 讜讗讬 讗谞讝拽 讗祝 讛砖讜专 讞讬讬讘 讜讻讚讗诪专讬谞谉 讘讛讚讬讗 诇注谞讬谉 谞讝讬拽讬谉 讻诇谉 讞讬讬讘讬谉. 讜讬"诇 诇驻讬 驻讬专讜砖 讝讛 讚讛讗专讘注讛 讚讘专讬诐 诇讗讜 讚讜拽讗 讗诇讗 诪砖讜诐 讚讘讻诇 讚讜讻转讬 谞住讬讘 诇讛 讛讻讬谉 讗诪专 谞诪讬 讛讻讗 讗专讘注讛 讚讘专讬诐 讜讘讜讚讗讬 砖讞讬讬讘 讛讗讚诐 讘讗专讘注讛 讚讘专讬诐 讜讛谞讝拽 讘讻诇诇谉 讗诇讗 砖讗讬谉 讛砖讜专 驻讟讜专 诪讻诇谉 讚讛讗 讗讬讻讗 谞讝拽 讚讗祝 讛砖讜专 讞讬讬讘. 讛专砖讘"讗 讝"诇.


砖讜专 讬讜讻讬讞. 讛讜讛 诪爪讬 诇诪讬诪专 讗砖 转讜讻讬讞 砖讗讬谉 诪注砖讬讜 讙专诪讜 诇讜 讜讛讗 讚拽讗诪专 讛讻讗 砖讜专 讬讜讻讬讞 讜砖讘拽 讗砖 诪砖讜诐 砖讛讜讗 专讗砖讜谉 讘诪砖谞讛 讜讘驻专砖讛. 专讘讬谞讜 讬砖注讬讛 讝"诇.


砖讜专 讬讜讻讬讞. 驻讬专讜砖 讜讛讬讬谞讜 专讙诇 诇诪讗谉 讚讗诪专 转谞讗 砖讜专 诇专讙诇讜. 讜拽砖讛 谞讬诪讗 讚讬讜 诇讘讜专 讛诪转讙诇讙诇 砖讬讛讗 讻专讙诇 讜诇讗 讬转讞讬讬讘 讗诇讗 讘专砖讜转 讛讬讞讬讚. 讬砖 诪转专爪讬诐 讚讗讬谉 讛讻讬 谞诪讬 砖讬讛讗 驻讟讜专 讘专砖讜转 讛专讘讬诐 讚讜诪讬讗 讚专讙诇. 讜讬"诇 讚讛讻讬 驻讬专讜砖讜 砖讜专 讬讜讻讬讞 讜讗诐 转讬拽砖讬 讚讬讜 讻专讙诇 讗讝 讗注砖讛 讬讜讻讬讞 诪讗砖 讘诪拽讜诐 砖讜专 讚讗砖 讛讜讬 讞讬讬讘 讘专砖讜转 讛专讘讬诐 讻砖讛讚诇讬拽 讘专砖讜转 讛讬讞讬讚 讜讛讝讬拽 讘专砖讜转 讛专讘讬诐. 讜讻讬 转讬诪讗 讗诐 讻谉 讬注砖讛 讬讜讻讬讞 诪讗砖 讜诇讗 诪砖讜专 讬砖 诇讜诪专 砖专讜爪讛 诇注砖讜转 讬讜讻讬讞 诪砖讜专 讚讚诪讬 诇讗讘谉 讛诪转讙诇讙诇 讚诇讗讞专 砖讛谞讬讞讜 讘专砖讜转 讛专讘讬诐 讗讬谉 讻讞 讗讞专 诪注讜专讘 讘讜 讛讻讬 谞诪讬 砖讜专 讗讬谉 讻讞 讗讞专 诪注讜专讘 讘讜 诪讛 砖讗讬谉 讻谉 讘讗砖 讚讻讞 讗讞专 诪注讜专讘 讘讜. 讙诇讬讜谉.
讜讝"诇 转讜住驻讬 转讜住驻讜转 诇讛专讗"砖 讝"诇 讜讗诐 转讗诪专 诇砖诪讜讗诇 讚讗诪专 转谞讗 砖讜专 诇专讙诇讜 讗诐 讻谉 讻讬 诪讬讬转讬 诇讬讛 讘讛爪讚 讛砖讜讜讛 诪讘讜专 讜专讙诇 诇驻讟专讜 讘专砖讜转 讛专讘讬诐 讻诪讜 专讙诇 讚讗讬谉 诇讬转谉 讘讛诐 讗诇讗 讛讞讬讜讘 砖讬砖谞讜 讘砖谞讬讛诐 讻讚驻专讬砖讬转 诇注讬诇 讘砖诪注转讗 拽诪讬讬转讗 讘诪讻诇转讬谉 讚讗讬 讬诇驻讬谞谉 拽专谉 诪讞讜讘专转 诪转诇讜砖讛 讜专讙诇 讛讜讛 驻讟专讬谞谉 诇讛 讘专砖讜转 讛专讘讬诐 讻诪讜 专讙诇 讜讻讬 讛讗讬 讙讜讜谞讗 讚拽讚拽 专"讬 诇拽诪谉 讗讛讗 讚拽讗诪专 转讗诪专 讘讛谞讬 砖讻谉 讘专砖讜转 砖讜专 讬讜讻讬讞 讚诇砖诪讜讗诇 砖讜专 讝讛讜 专讙诇讜 讜讘诪拽讜诐 砖讛讜讗 诪讛诇讱 讘专砖讜转 讛专讘讬诐 讚讛讬讬谞讜 讘专砖讜转 驻讟讜专 诇讙诪专讬. 讜讬"诇 讚诇拽诪谉 讙讘讬 驻讜转拽讬谉 讘讬讘讜转讬讛谉 讜讙讜专驻讬谉 诪注专讜转讬讛诐 讗讬谞讜 讘讜专 诇讛转讞讬讬讘 注诇讬讜 讻讬讜谉 讚讘专砖讜转 拽讗 注讘讚讬 讛讬诇讻讱 讘注讬谞谉 诇诪讬诇祝 注讬拽专 讞讬讜讘讬讬讛讜 讘诪讛 讛爪讚 诪讘讜专 讜砖讜专 讛讬诇讻讱 讘注讬谞谉 砖讬讛讬讜 讚讜诪讬谉 诇讛诐 诇讙诪专讬 讗讘诇 讘讜专 讛诪转讙诇讙诇 诪转讞讬诇转讜 讘讜专 讙诪讜专 讛讜讗 讘诪拽讜诐 讚讛谞讬讞讜 讗诇讗 砖讗讬谉 诇讞讬讬讘讜 讗诐 讙诇讙诇讜讛讜 讜讛讝讬拽 讘诪拽讜诐 讗讞专 诪砖讜诐 讚诇讗 讚诪讜 诇讘讜专 砖讻谉 诪注砖讬讜 讙专诪讜 诇讜 讛讬诇讻讱 讘讬讜讻讬讞 讻诇 讚讛讜 住讙讬 讻讬讜谉 讚讗砖讻讞谉 诪讝讬拽 讗讞专 砖讞讬讬讘 讗祝 注诇 驻讬 砖诇讗 讙专诪讜 诇讜 诪注砖讬讜 讗讬谉 诇讛讜爪讬讗讜 诪转讜专转 讘讜专 诪砖讜诐 讛讱 驻讬专讻讗 讚讗讬谉 讘讜专 讗诇讗 讘专砖讜转 讛专讘讬诐 讻谞"诇. 注"讻.


讛拽砖讜 讘转讜住驻讜转 讘讚"讛 转讗诪专 讘讛谞讬 讚讘专砖讜转 砖讜专 讬讜讻讬讞 讜讻讜'. 讜讗"转 诇诪讗谉 讚讗诪专 转谞讗 砖讜专 诇专讙诇讜 讜讻讜'. 讜讬砖 诇讜诪专 讻讙讜谉 砖讛诇讱 讘专砖讜转 讛专讘讬诐 讜讻讜' 讗讬 谞诪讬 讻讙讜谉 砖讛讬转讛 拽讜专讛 诪拽爪转讛 讘专砖讜转 讛谞讬讝拽 讜诪拽爪转讛 诪讜讟诇转 讘专砖讜转 讛专讘讬诐 讜讚专住讛 注诇讬讛 讜砖讘专讛 讗转 讛讻诇讬诐 砖讘专砖讜转 讛谞讬讝拽. 讗讬 谞诪讬 诇讗讜 讗砖讜专 讚诪转谞讬转讬谉 拽讗讬 讗诇讗 讛讻讬 拽讗诪专 砖讜专 讚拽专讗 讬讜讻讬讞 讚讛讬讬谞讜 拽专谉. 讗讬 谞诪讬 讘讞爪专 讛砖讜转驻讬谉 讻讚注转 专讘 讞住讚讗 讻讚诇拽诪谉 讚讗诪专 讞爪专 讛砖讜转驻讬诐 讞讬讬讘 讘讛 注诇 讛砖谉 讜注诇 讛专讙诇 讜讗讬 谞诪讬 讗驻讬诇讜 诇专讘讬 讗诇注讝专 讚驻讟讜专 讻讙讜谉 讞爪专 讛砖讜转驻讬诐 讛诪讬讜讞讚转 诇驻讬专讜转 诇讗讞讚 诪讬谞讬讬讛讜 讜诇讝讛 讜诇讝讛 诇砖讜讜专讬诐 讜讻诪讗谉 讚讙专住讬 讛转诐 讗"转 讛讻讬 讜讻谉 讙讬专住转 讛住驻专讬诐. 讛专砖讘"讗 讝"诇.
讗讘诇 讗讬谉 诇讜诪专 讚讛讻讗 诪讬讬专讬 诇专讘 讚讗诪专 砖讜专 讚诪转谞讬转讬谉 讛讬讬谞讜 拽专谉 讚讛讗 诇讗 讗讬爪讟专讬讱 诇讗讜拽讜诪讬 讻讚讗驻拽专讬谞讛讜 讻讬 讗诐 诇砖诪讜讗诇 讗讘诇 诇专讘 讻诇讛讜 讚砖诪注转讬谉 诪讬讬专讬 砖驻讬专 讘讚诇讗 讗驻拽专讬谞讛讜 诪砖讜专 诇诪讚谞讜 讛讬讬谞讜 诪砖讜专 讜讘讜专 讻讚诪驻讜专砖 讘专讬砖 驻专拽讬谉. 讜讬"诇 讚砖诇讗 讘专砖讜转 讚拽讗诪专 讛讬讬谞讜 砖谞注砖讛 讛讘讜专 砖诇讗 讘专砖讜转 讗讘诇 讛谞讬 谞注砖讜 讘讜专 讘专砖讜转 讜拽讗诪专 砖讜专 讬讜讻讬讞 讚诇讗 砖讬讬讱 讘讬讛 诇诪讬诪专 讛讻讬. 讜拽砖讛 诇讬 诪讻诇 诪拽讜诐 讜讛讬讻讬 讬讚注 诇讬讛 诪讬谞讬讛 谞驻专讜讱 诪讛 诇讛爪讚 讛砖讜讛 砖讘讛谉 砖讻谉 讛讜诇讻讬谉 砖诇讗 讘专砖讜转. 讜谞专讗讛 诇讬 讚诪住讘专讗 讗讬谉 诇谞讜 诇驻讟讜专 砖讜诐 诪讝讬拽. 转讜住驻讜转 砖讗谞抓.





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 诇讗转讜讬讬 讘讜专 讻讜' 讗诐 讛讬讝拽 讘讛讚讬 讚讗讝诇讬 讬转讞讬讬讘讜 砖谞讬讛诐 讘注诇 讻讜' 注讻"诇 诪讚讘专讬 讛专讗"砖 砖讗诐 讛讝讬拽讛 讚专讱 讛诇讜讻讛 诪讞讬讬讘 讻"讗 讞爪讬 讛谞讝拽 讜讗诐 讛转讬讝讛 讛讘讛诪讛 讻讜' 诪砖诇诐 讘注诇 讛讘讛诪讛 专讘讬注讬 谞讝拽 讻讜' 注讻"诇 注"砖 讗讱 拽"诇 讻讬讜谉 讚讘注诇 讛讘讛诪讛 讞讬讬讘 讚专讱 讛诇讜讻讜 讚讛讜讬 专讙诇 讛讬讬谞讜 讘讞爪专 讛谞讬讝拽 讜讘注诇 讛转拽诇讛 讚讞讬讬讘 讛讬讬谞讜 注"讻 讘专讛"专 诪讟注诐 讘讜专 讜讻讛"讙 讛拽砖讜 讛转讜住' 诇拽诪谉 讘讚"讛 驻专讛 砖讛讝讬拽讛 讟诇讬转 讻讜' 讜讬砖 诇讬讬砖讘 讻讗谉 讘讚讜讞拽 砖讛转讬讝讛 讘专讛"专 讜讛讝讬拽讛 讘专讛"讬 讜讻讛"讙 讻转讘讜 讛转讜住' 讘住诪讜讱 讜讚讜"拽:


转讜住' 讘讚"讛 转讗诪专 讘讛谞讬 讻讜' 讛讬讻讬 拽讗诪专 砖讜专 讬讜讻讬讞 讚讘专砖讜转 讞讬讬讘 讜讛讗 专讙诇 讻讜' 注讻"诇 诪讚讘专讬讛诐 讗诇讜 砖诇讗 讛拽砖讜 讛讬讻讬 讬诇驻讬谞谉 诪专讙诇 诇讞讬讜讘讬谞讛讜 讘专讛"专 讛讜讻讬讞 讛专讗"砖 讚注讬拽专 讞讬讜讘 讚讬讚讛讜 诪讘讜专 讚讛讜讗 转讞讬诇转 讚讬谞讗 讜诇讗 讬讛讘讬谞谉 诇讛讜 讛拽诇 砖诇 专讙诇 讗诇讗 砖诇 讘讜专 讗讘诇 讚讘专讬 讛转讜住' 诇注讬诇 讘讚"讛 诪砖讜专讜 诇诪讚谞讜 讻讜' 讗讬谉 诪讜讻讬讞讬谉 讻谉 讗诇讗 讚讘讻讛"讙 讬讛讘讬谞谉 诇讛讜 讛拽诇 砖诇 砖谞讬讛诐 讜爪"注:


讘讚"讛 讛讬讬谞讜 讘讜专 讻讜' 讚诇讗讞专 谞驻讬诇讛 诪讬讬专讬 讗诪讗讬 驻讟讜专 讻讜' 注讻"诇 驻讬' 讗注"讙 讚诇讗讞专 谞驻讬诇讛 讗讜谞住 讛讜讗 诪"诪 讻讬讜谉 讚诪讬讬专讬 讘讚诇讗 讗驻拽专讬谞讛讜 讛讬讛 诇讜 诇住诇拽讜 讻讚诪讜讻讞转 讛住讜讙讬讗 讘驻' 讛诪谞讬讞 讜拽"诇:





诪讛专"诐

讚"讛 诇讗转讜讬讬 讘讜专 讛诪转讙诇讙诇 讜讻讜'. 讜驻"讛 讚诇讗 讙专讬住 诇讬讛 讜讟注诪讜 讜讻讜' 讜讘注诇 讛转拽诇讛 谞诪讬 讗讬谉 诇讞讬讬讘讜 诪讟注诐 讗讚诐 讛诪讝讬拽 讗诇讗 讚讞砖讬讘 讻专讜讞 诪爪讜讬讛 讜讛讜讬 讗砖讜 讜讻讜'. 爪"诇 讚讝讛 砖讻转讘讜 讛转讜住' 讚讛讜讬 讗砖讜 诇讗 讻转讘讜 讝讛 讗诇讗 专讗讬谞讛讜 住"诇 讛讻讬 讗讘诇 专砖"讬 住"诇 讚讗驻讬诇讜 讗砖讜 诇讗 讛讜讬 讚诇讗 讞砖讬讘 诇讬讛 讻专讜讞 诪爪讜讬讛 讚讗诇"讻 讛讬讛 诇讜 诇专砖"讬 诇讙专讜住 讘讛讚讬 讚拽讗 讗讝诇讬 拽讗 诪讝拽讬 讗砖讜 讛讜讗 讜拽"诇:


讚"讛 转讗诪专 讘讛谞讬 讚讘专砖讜转 讜讻讜' 讻讙讜谉 砖讛诇讱 讘专砖讜转 讛专讘讬诐 讜讛转讬讝 讜讛讝讬拽 讞讬讬讘 讜讻讜' (注讬讬谉 讘讚讘专讬 讛专讗"砖 讘专讬砖 驻讬专拽讬谉 讚诇讗 讻转讘 讻谉):





讞讻诪转 砖诇诪讛

专砖"讬 讘讚"讛 讛讬讬谞讜 讘讜专 讻讜' 讚讞讬讜讘讗 讛讜讗 讘专讛"专 讻讜' 讜驻转讬讞讛 讘讗讛 诇讜 讗祝 讻诇 讻讜' 讻爪"诇:


转讜住' 讘讚"讛 诇讗转讜讬讬 讘讜专 讻讜' 讗讚诐 讞讬讬讘 讛讗讬 讗专讘注讛 讚讘专讬诐 爪"诇 讛讬讬谞讜 谞讝拽 讻讜' 讻爪"诇:


讘讗"讚 讚诇讗 讛讜讬 讚讜诪讬讗 讚讗讚诐 讚讻砖诇讗 讘讻讜讜谞讛 讻讜' 讻爪"诇 讜谞"讘 驻讬' 讻讬 讻讜讜谞转 讛砖讜专 讻诪讜 讻讜讜谞转 讛讗讚诐 讻诪讜 砖诪砖诪注 诇注讬诇 讜讚讜"拽. 诪爪讗转讬:


转讜住' 讘讚"讛 讛讬讬谞讜 讘讜专 讻讜' 诇住诇拽讜 讜诇驻谞讜转讜 诪砖讜诐 讻讜' 讻爪"诇:





诪讛专"诐 砖讬祝

讘专砖"讬 讘讚"讛 讛讬讬谞讜 讘讜专 讻讜' 讚讛讗 谞诪讬 转讞诇转 注砖讬讬转谉 诇谞讝拽 讚讛讜"诇 诇讗住讜拽讬 讻讜'. 讗讘诇 诇诪讗讬 讚诪住讬拽 讚诇讗 讚诪讬 诇讘讜专 诪讛 诇讘讜专 砖讻谉 讗讬谉 讻讞 讗讞专 诪注讜专讘 讘讜 诇讗 诪拽专讬 讗砖 转讞诇转讜 诇谞讝拽 讜讻诪讜 诪砖诪注讜转 住讜讙讬讗 讚诇注讬诇 [讚拽讗诪专 讻讜诇讛讜 讻讬 砖讚讬转 讘讜专 讘讬谞讬讬讛讜 讗转讬讗 讻讜诇讛讜 讗祝 讗讬 讻转讜讘 讘讜专 讜讗砖. 讜注讬讬谉 诇拽诪谉 (讘讘讗 拽诪讗 讚祝 讬') 讗讬转讗 诇讛讚讬讗 讞讜诪专 讘讘讜专 诪讘讗砖 砖转讞诇转 注砖讬讬转讜 诇谞讝拽] 讜拽"诇:


讘转讜住' 讘讚"讛 诇讗转讜讬讬 讘讜专 讻讜' 讚讞砖讬讘 讻专讜讞 诪爪讜讬讛 讜讛讜讬 讗砖讜. 讜诇驻讬 讝讛 讛讜诪"诇 讻讚诇注讬诇 讘讗讘讬讬 讗讬 讘讛讚讬 讚拽讗讝诇讬 诪讝拽讬 讗砖 讛讜讗 讜诇讗 讬转讻谉 诇讜诪专 讚诇讝讛 讛讙讬专住讗 谞转讻讜讬谉 专砖"讬 诇诪讜讞拽讜 讚诇讗 讛讜讬 讗砖讜 专拽 讗讚诐 讛诪讝讬拽 讻诪"砖 讛转讜住' [讚讚专讻讜 诇讛转讘讜谞谉 讜诪转讞讬讬讘 讛诪讙诇讙诇] 讻讬讜谉 讚讘讻诇 讛住驻专讬诐 讻转讜讘 讻讞讜 讛讜讗 讜讚讗讬 讗讜转讛 讛讙讬专住讗 诪讜讞拽 专砖"讬 讜拽"诇:


讘转讜住' 讘讚"讛 转讗诪专 讘讛谞讬 讻讜' 讜讛转讬讝 讜讛讝讬拽 讘专讛"讬 讻讜'. 讜诪"诪 诪讬讬转讬 诇讛 讘诪讛 讛爪讚 诇讞讬讜讘讬 谞讝拽 砖诇诐 [讗祝 讚讘讛转讬讝 讜讛讝讬拽 爪专讜专讜转 谞讬谞讛讜] 讚讻诇 讚讬谉 讘讜专 讬讛讘讬谞谉 诇讬讛 讻讬讜谉 讚讗驻拽专讬谞讛讜 讜诇讗 讬爪讗 诪讚讬谉 讘讜专 诪砖讜诐 讛驻讬专讻讗 讻诪"砖 讛讗砖专"讬 讜诪讟注诐 讝讛 诇讗 拽砖讛 诇讛讜 注讚讬讬谉 诇诪"讚 砖讜专 诇专讙诇讜 讛讬讗讱 诪爪讬谞讜 诇讗转讜讬讬 讞讬讜讘讗 讘专讛"专 讻讬讜谉 讚砖谉 讜专讙诇 驻讟讜专讬谉 讘专讛"专 讜诇注讬诇 (讘讘讗 拽诪讗 讚祝 讙' 注"讘) 讘讚"讛 诪砖讜专讜 诇诪讚谞讜 讛拽砖讜 诇专讘 讚讗诪专 诪砖讜专讜 诇诪讚谞讜 讗祝 讻讬 讘讜专 讙诪讜专 讛讜讗 讘讻诇 诪讬诇讬 讗驻"讛 住"诇 诇专讘 讻讬讜谉 讚诪诪讜谞讜 讛讜讗 谞讜讻诇 诇讬转谉 诇讜 讞讜诪专讗 讚砖讜专 注"讝 讛拽砖讜 讻讬讜谉 讚谞讜讻诇 诇诇诪讜讚 诪讘讜专 讜诪砖讜专 讞诇讜拽 讘诪讛 砖讗讬谞讜 讛讜诇讱 讜诪讝讬拽 讜讗讬谞讜 讘注"讞 讜讻讜讜谞转讜 诇讛讝讬拽 讜爪"诇 讘讜专 讬讜讻讬讞 讗"讻 [讛讬讗讱] 谞讜讻诇 诇讞讬讬讘 讘讛讜 讻诇讬诐 谞讬转谉 讘讛讜 讻诇 讚讬谞讬 讘讜专 讜注讬讬谉 诪"砖 诇注讬诇 讜注讬讬谉 讘讝讛 讘住驻专 讬砖"砖:


讘转讜住' 讘讚"讛 讛讬讬谞讜 讘讜专 讻讜' 讗诪讗讬 驻讟讜专 诪诇砖诇诐 讛诇讗 讻讬讜谉 砖谞驻诇讜 讻讜'. 专"诇 诇诪讗讬 讚讗诪专 讗讬 讘讚诇讗 讗驻拽专讬谞讛讜 讻讜' [讚讘讚讗驻拽专讬谞讛讜 讛讜讬 诪驻拽讬专 谞讝拽讬讜 诇讗讞专 谞驻讬诇转 讗讜谞住 讻诪"砖 讛转讜住' 讘讚"讛 讗讬 讚讗驻拽专讬谞讛讜]:





专砖"砖

讙诪专讗 诪"砖 讗砖 讚讻讞 讗讞专 诪注讜专讘 讘讜. 注讬' 诇注讬诇 (讙 讘) 专砖"讬 讚"讛 讚讻讞 讗讞专 讜讘诪讛 砖爪讬讬谞转讬 注诇讬讜:



专砖"讬 讚"讛 讗讬 讚讗驻拽专讬讛 讚驻诇讬讙讬 讘驻专拽 讛诪谞讬讞 讗讛"讻. 讻爪"诇:



专砖"讬 讚"讛 讛讬讬谞讜 讘讜专 讚讛讗 谞诪讬 转讞讬诇转 注砖讬讬转谉 诇谞讝拽 讚讛"诇 诇讗住讜拽讬 讗讚注转讬讛 讚住讜驻谉 诇讬驻讜诇 讘专"诪. 拽"诇 讗"讻 讗砖 谞诪讬 讛讜讛 转讞诇转 注砖讬讬转讜 诇谞讝拽 (讜诇拽诪谉 讬 讗) 讗诪专讬' 讞讜诪专 讘讘讜专 诪讘讗砖 砖转讞诇转 注砖讬讬转讜 诇谞讝拽 讜诇讜诇讬 驻讬专讜砖讜 讛谞诇"驻 讛"谞 转讞讬诇转 注砖讬讬转谉 诇谞讝拽 讛讬讬谞讜 讘注转 讗砖专 谞注砖讜 讘讜专 专"诇 讘砖注讛 砖谞讞讜 转讬讻祝 专讗讜讬讬谉 诇讛讝讬拽 讜诇拽诪谉 注"讘 讙讘讬 讻讜转诇 讜讗讬诇谉 讚拽"诇 讗讬谉 转讞诇转 注砖讬讬转谉 诇谞讝拽 讛讜讗 诪砖讜诐 讚诪讬讬专讬 谞诪讬 讘讛讝讬拽讜 讘砖注转 谞驻讬诇讛 注"砖 讘转讜住' 讜注讬' 诇砖讜谉 专砖"讬 诇注讬诇 (讙 讘) 讘讚"讛 讛"谞 转讞诇转 讻讜':



转讚"讛 讗讬 诇专讘 讻讚驻讬' 诇注讬诇. 讛讜讗 讘讚祝 讙 专注"讘



转讚"讛 诇讗转讜讬讬 讗讬谉 住讘专讗 砖讬转讞讬讬讘 讘注诇 讛讘讜专 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 诪讛 诇讘讜专 砖讻谉 砖诇讗 讘专砖讜转 讚讗驻讬' 注砖讗讜 讘专砖讜转. 注讬' 诇拽诪谉 讻讞 注"讘 转讜住' 讚"讛 讛"诪:





讞讬讚讜砖讬 讞转"住

诇讗转讜讬' 诇讞讻讛 谞讬专讜. 讘转讬"讟 讛拽砖讛 诇专' 讬讜讞谞谉 讚诪讞讬讬讘 讟诪讜谉 诇讗转讜讬' 诪讗讬 讜转讬' 讚诇专"讬 讗转讬' 诇讗转讜讬' 讻诇讬诐 讻诪"砖 转讜讚"讛 讗砖 诇驻讟讜专 讘讜 讻讜' 讛谞讛 诪"砖 诇专"讬 诇讞讬讬讘 讻诇讬诐 讛讜讗 转诪讜讛 讚讛讗 诇专"讬 讘讘讜专 谞诪讬 诪讞讬讬讘 讻诇讬诐 讜爪"诇 诇讞讬讬讘 讗讗讚诐 诇讜诇讬 讚拽诇讘"诪 讗诪谞诐 讘诇讗讛"谞 讚讘专讬' 转诪讜讛讬诐 讚砖讘讬拽 转讬' 讛砖"住 诇讞讻讛 谞讬专讜 讜讻谉 讛拽' 讘住' 诪砖谞转 讞讻诪讬诐 讜讛谞诇注"讚 讚诇专"讬 讚诪讞讬讬讘 讗谞讝拽讬 讻诇讬诐 讘讘讜专 讜讗驻讬' 谞讝拽讬 讻诇讬诐 讬砖谞讬诐 砖讗讬谞诐 诪拽诇拽诇讬诐 讘讛讘诇讗 讻诪"砖 转讜' 讗"讻 讙诐 讘讜专 诪讜注讚 诇讗讻讜诇 砖讗讬谞讛 专讗讜讬 诇讛 讜讗"讻 诇驻诪"砖 讛专讗"砖 讚谞讜转谞讬' 诇讛爪讚 讛砖讜讛 讻诇 讚讬谞讬 讘讜专 讗"讻 诪诪讬诇讗 讛讜讛 讬讚注讬' 诇讞讻讛 谞讬专讜 讘讗砖 诪谞讝拽讬 讻诇讬诐 讬砖谞讬诐 讘讘讜专 讜讛砖"住 讚诪砖谞讬 诇讞讻讛 谞讬专讜 讛讬讬谞讜 诇诪讗讬 讚拽讬"诇 讻砖诪讜讗诇 讘讜专 诇讞讘讟讛 讜讗"讻 讛讜讛 讛讻诇 专讗讜讬 讗讘诇 诪"诪 诇专讘 讚诪砖讜诐 讛讘诇讗 讗讬谉 转讬' 讛砖"住 诪住驻讬拽 诪砖"讛 讻' 转讬"讟 转讬' 诇讻"注 讜拽"诇:


转讗诪专 讛谞讬 讚讘专砖讜转. 讛拽' 转讜' 诇诪"讚 砖讜专 诇专讙诇讜 讻讜' 谞专讗讛 讚讗讘专讬转讗 诇拽"诪 诪"讟 诪讞讬讬讘讬 驻讜转拽讬' 讘讬讘讜转讬讛谉 讘专讛"专 讚讚讬讜 讻专讙诇 讚讬"诇 讚谞讬诇祝 诪讘讬谞讬讛讜 讚讘讜专 讜拽专谉 诪讜注讚转 讜讻"讻 讘谞讬诪讜拽"讬 讜讗"讻 诇讚讬谞讗 诇拽"诪 专拽 讗砖拽诇讗 讜讟专讬' 讚砖"住 讚拽讗讬 讗诪转谞讬' 讚诇讗 诪讬讬专讬 诪拽专谉 讜诪砖诪注 讚诪讬讬转讬 诇讬' 诪专讙诇 讜讘讜专 讜诪讛讗 拽砖讬' 诇讛讜 讜注讘专讗"砖 讜爪诇"注 讜拽"诇:





驻谞讬 讬讛讜砖注

讘讙诪专讗 讗讬 讘讛讚讬 讚拽讗讝诇讬 拽诪讝拽讬 讛讬讬谞讜 讗砖 诪"砖 讗砖 砖讻谉 讻讗诪"讘 讜诪诪讜谞讜 讛讻讗 谞诪讬 讻讗诪"讘 讜诪诪讜谞讜 讜讻讜'. 讻讗谉 诇讗 砖讬讬讱 诇讞诇拽 讜诇讜诪专 讚讗讬讬专讬 讚讗驻拽专讬谞讛讜 讜讗诐 讻谉 诇讗 讛讜讬 诪诪讜谞讜 讜谞讬诇驻讬讛 诪讗砖 讜讘讜专 讚讻讬讜谉 砖诪讜谞讞讬诐 讘专讗砖 讙讙讜 诇讗 砖讬讬讱 诇讛驻拽讬专谉 讗诇讗 诇讙讘讬 讚谞讬讬讞讜 讘专砖讜转 讛专讘讬诐 砖讬讬讱 谞诪讬 诇讜诪专 砖讗讬谉 讻讞 讗讞专 诪注讜专讘 讘讜 讜拽"诇:


讘转讜住驻讜转 讘讚"讛 诪讛 诇讘讜专 讜讻讜' 讚讛砖转讗 诇"诇 砖讜专 讬讜讻讬讞 讗诇讗 讗砖 讙专讬讚讗. 讻转讘讜 讻谉 诇驻讬 住讘专转诐 讚讘砖讜专 砖讬讬讱 谞诪讬 诇讜诪专 砖讗讬谉 讻讗诪"讘 讗讘诇 诇驻讬 诪"砖 诇注讬诇 讘讛讜讻讞讛 讚讘砖讜专 诇讗 砖讬讬讱 诇讜诪专 砖讻谉 讗讬谉 讻讗诪"讘 诇讗 讗"砖 讗诇讗 讚诪"诪 诇拽"诪 讚诇讗 砖讬讬讱 诇讜诪专 砖讜专 讬讜讻讬讞 讚诇讗 讚诪讬 讻诇诇 诇砖讜专 砖讗讬谉 讛谞讝拽 诪讻讞讜 讻诇诇 讗诇讗 讛讞讬讜讘 诪讞诪转 诪诪讜谞讜 诇讻谉 拽讗诪专 讗砖 讬讜讻讬讞 砖讗讬谉 讻讞 讗讞专 诪注讜专讘 讘讜 讻诪讜 讝讛 讜注讜讚 诇驻讬 讚拽讗诪专 诇注讬诇 讚讗讬 讘讛讚讬 讚拽讗讝诇讬 诪讝拽讬 讛讬讬谞讜 讗砖 诇讻讱 谞拽讟 讻讗谉 讗砖 讬讜讻讬讞 讜拽"诇:


讘讗"讚 讜诇拽诪谉 讙讘讬 讘讜专 讛诪转讙诇讙诇 讜讻讜' 砖讛专讬 谞注砖讛 讘讜专 讘诇讗 讻讞 讗讞专 诪砖讛谞讬讞讜 讘专"讛 注"讻. 诇驻讬 驻讬专讜砖诐 讚诇注讬诇 讚砖讜专 讛讜讬 讗讬谉 讻讗诪"讘 拽砖讛 拽爪转 砖诇讗 转讬专爪讜 讻讗谉 讻诇讜诐 讚诪"诪 讛讜讬 诇讬讛 诇砖"住 诇驻专讜讱 诪讛 诇讘讜专 砖讻谉 讗讬谉 讻讗诪"讘 讜讘讚讬谉 讛讜讗 砖讬砖诇诐 讛讻诇 诪砖讗"讻 讻讗谉 讬"诇 讚讗祝 注诇 讙讘 砖谞注砖讛 讛讘讜专 注诇 讬讚讜 诪"诪 讬砖诇诐 讛诪讙诇讙诇 讛讞爪讬 讻诪讜 砖讻转讘讜 诇拽诪谉 讚诇注谞讬谉 讝讛 讛讜讬 砖驻讬专 讗讻讗诪"讘 讗讘诇 诇驻讬 诪"砖 诇注讬诇 讗"砖 讚注"讝 砖讬讬讱 诇讜诪专 砖讜专 讬讜讻讬讞 砖谞注砖讛 讛讻诇 讘诇讗 讻讞讜 讜讗驻讬诇讜 讛讻讬 讞讬讬讘 讛讻诇 讜拽"诇:


讘讙诪专讗 诪讛 诇砖讜专 砖讻谉 讚专讻讜 诇讬诇讱 讜诇讛讝讬拽 讜讻讜'  讛讗 讚诇讗 拽讗诪专 诪讛 诇砖讜专 砖讛讜讗 诪诪讜谞讜 讚讝讛 讛讜讬 讬讚注 砖驻讬专 讚讻诇 讛讬讻讗 砖讛谞讝拽 谞注砖讛 注"讬 诪注砖讛 讗讚诐 专讗讜讬 讬讜转专 诇讞讬讬讘讜 诪注诇 谞讝拽讬 诪诪讜谞讜 讜讗"讻 诇讗 讛讜讬 驻专讻讗 讻诇诇 诇讻讱 谞讬讞讗 诇讬讛 诇驻专讜讱 砖讻谉 讚专讻讜 诇讬诇讱 讜讘诪讛 砖讗诪专 讘讜专 讬讜讻讬讞 住讜转专 讛讻诇 讜拽"诇:





砖注专讬 转讜专转 讘讘诇

(讜 讗 转讜住驻讜转) 讚"讛 诇讗转讜讬讬 讜讻讜' 讚讘砖诇讗 讘讻讜谞讛 诇讬讻讗 讻驻专 讜砖诇砖讬诐 砖诇 注讘讚 讻讚讗讬转讗 讜讻讜'.鈥斪愖�"讙 讚讛转诐 (谞讙 讘) 诪住拽讬谞谉 讚诇专' 讬讜讞谞谉 讘砖诇讗 讘讻讜讜谞讛 讞讬讬讘 讘讻讜驻专 讜砖诇砖讬诐 砖诇 注讘讚, 讛专讬 讻讘专 讛讜讻讬讞讜 讘转讜住' (砖诐 讚"讛 诇注谞讬谉), 讚专讘讗 住讘专 讻专讘讛 讚诇讬讻讗 讻讜驻专 讘砖诇讗 讘讻讜谞讛, 讜诪专讗 讚砖诪注转讗 讚砖讜专 讜讗讚诐 砖讚讞驻讜 诇讘讜专 讚讛讻讗 讛讜讗 专讘讗.





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讗讘谞讜 住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讜谞驻诇讜 讻讜'. 讜讞讬讬讘 诪爪讚 讛砖讜讛 砖诇讛谉 讛谞诇诪讚 诪讘讜专 讜讗砖. 讜讛谞讛 诇拽诪谉 (讚祝 住.) 讚谞讛 讛讙诪' 讘讗砖 砖谞注砖转讛 讘注讝专转 讻讞 讗讞专 讝"诇 转"专 诇讬讘讛 讜诇讘转讛 讛专讜讞 讗诐 讬砖 讘诇讬讘讜讬讜 讻讚讬 诇诇讘讜转讛 讞讬讬讘 讜讗诐 诇讗讜 驻讟讜专. 讗诪讗讬 诇讬讛讜讬 讻讝讜专讛 讜专讜讞 诪住讬讬注转讜 讻讜' 专讘 讗砖讬 讗诪专 讻讬 讗诪专讬' 讝讜专讛 讜专讜讞 诪住讬讬注转讜 讛"诪 诇注谞讬谉 砖讘转 讚诪诇讗讻转 诪讞砖讘转 讗住专讛 转讜专讛 讗讘诇 讛讻讗 讙专诪讗 讘注诇诪讗 讛讜讗 讜讙专诪讗 讘谞讝拽讬谉 驻讟讜专 注讻"诇. 驻砖讟讜转 讛讙诪专讗 诪讜专讛 砖讗讬谉 诇讞讬讬讘讜 讗诐 注砖讛 讗转 讛讗砖 讬讞讚 注诐 讻讞 讗讞专. 讞讬讚讜砖 讚讬谉 讻讞 讗讞专 诪注讜专讘 讘讜 砖诪讞讬讬讘 讘讗砖 讞诇 讗讱 讜专拽 讘拽讬专讜讘 讛诪讝讬拽 讗爪诇 讛谞讬讝拽 (讗讜 诇讛讬驻讱, 注讬讬谉 讘专讗砖讜谞讬诐) 讗讘诇 诇讗 讘注砖讬讬转 讛诪讝讬拽; 讘注诇 讛诪讝讬拽 讗讬谞讜 讞讬讬讘 讗讗"讻 注讜砖讛 讛诪讝讬拽 诇讘讚讜 讘诇讬 住讬讜注 讻讞 讗讞专. 诇驻讬"讝 注讜诇讛 讛拽讜砖讬讗, 讛专讬 讘讗讘谞讜 住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讜谞驻诇讜 讘专讜讞 讜讛讝讬拽讜 讗讞专讬 砖谞讞讜 讛专讜讞 住讬讬注讛 讘注砖讬讬转 讛诪讝讬拽, 讻讬爪讚 诇驻讬"讝 谞诇诪讚 讞讬讜讘诐 诪讗砖 讜讛诇讗 讘讗砖 讻砖讛专讜讞 诪砖转转驻转 讘注砖讬讬转 讛诪讝讬拽 驻讟讜专.
讗诪谞诐 讘专砖"讬 (讚"讛 讛讬讬谞讜 讘讜专) 讻转讘 讜讝"诇 讚讛讗 谞诪讬 转讞讬诇转 注砖讬讬转谉 诇谞讝拽 讚讛讜讛 诇讬讛 诇讗住讜拽讬 讗讚注转讬讛 讚住讜驻讜 诇讬驻讜诇 讘专讜讞 诪爪讜讬讛 注讻"诇. 专砖"讬 讻驻讬 讛谞专讗讛 住讜讘专 砖讗祝 注诇 专讗砖 讛讙讙 讟专诐 谞驻诇讛 讛讗讘谉 讛讜"诇 讞驻爪讗 砖诇 诪讝讬拽, 讜讘讻谉 讛专讜讞 专拽 拽讬专讘讛 讗转 讛诪讝讬拽 讗诇 讛谞讬讝拽, 讗讘诇 诇讗 注砖转讛 讗转 讛讞驻爪讗 砖诇 讛诪讝讬拽 - 讜讚讜诪讛 诇讻讞 讗讞专 诪注讜专讘 讘讜 讘讗砖. 讘专诐 谞砖讗专 诇讘讗专 诇诪讛 诇讗 谞讗诪专 讘诇讬讘讛 讜诇讬讘转讛 讛专讜讞 砖讛讗砖 谞注砖转讛 诪讝讬拽 注拽讘 讛诇讬讘讜讬 讘诇讘讚 砖讻谉 讛讬讛 诇讜 诇讛注诇讜转 注诇 讚注转讜 砖转讘讜讗 讛专讜讞 讛诪爪讜讬讛 讜转诇讘讛 讗转 讛讗砖. 讛转砖讜讘讛 诇讻讱 讘专讜专讛: 讘诪拽专讛 砖诇驻谞讬谞讜 讛讗讘谉 诪讞讬讬讘转 讻转拽诇讛 砖讛讬讗 诪讝讬拽讛 讘砖讘 讜讗诇 转注砖讛. 讜拽讜讚诐 砖谞驻诇讛 讛讗讘谉 诪谉 讛讙讙 谞讞砖讘转 诇转拽诇讛 讚讛讜"诇 诇讗住讜拽讬 讗讚注转讬讛 砖转驻讜诇 讜讛谞讬讝拽 讬转拽诇 讘讛. 讜讘讻谉 诪讬讚 砖讛谞讬讞 讗转 讛讗讘谉 注诇 专讗砖 讛讙讙 讻讘专 注砖讛 讗讜转讛 讛转拽诇讛. 诪讗讬讚讱 讗砖 讛讬讗 诪讝讬拽 讘拽讜诐 讜注砖讛 讜讘讻谉 讗砖 讻诇 讝诪谉 砖诇讗 诇讬讘转讛 讗讜转讛 讗讬谞讛 讞砖讜讘讛 讞驻爪讗 砖诇 诪讝讬拽. 诪讝讬拽 讘拽讜诐 讜注砖讛 诇讗 讬讞砖讘 诇诪讝讬拽 讟专诐 讬讜讻诇 诇讛讝讬拽. 诇讻谉 诇讬讘讛 讜诇讬讘转讛 讛专讜讞 驻讟讜专 砖讻谉 讛专讜讞 住讬讬注讛 讘注砖讬讬转 讛讗砖 讜讛讬讗 讛砖转转驻讛 讘注砖讬讬转讛 诇讞驻爪讗 砖诇 讛诪讝讬拽 讜诇讗 讛讗讚诐 诇讘讚讜 注砖讛 讗转 讛讗砖 诇诪讝讬拽.
讘专诐 注讚讬讬谉 诇驻讬 讚讘专讬谞讜 爪"注 砖讛专讬 注讜诇讛 砖讗讘谉 砖讛谞讬讞讛 注诇 专讗砖 讙讙讜 砖谞驻诇讛 讜砖讛讝讬拽讛 诇讗讞专 砖谞讞转讛 讚讜诪讛 诇讘讜专 讛诪转讙诇讙诇 讻讬 谞注砖转讛 诇转拽诇讛 讜诇诪讝讬拽 转讬讻祝 讘砖讛讜谞讞讛 注诇 讛讙讙 诇讘讚讜 讜讛专讜讞 专拽 拽讬专讘讛 讗转 讛诪讝讬拽 诇谞讬讝拽. 讜讛谞讛 讘讘讜专 讛诪转讙诇讙诇 讛讙诪专讗 讗诪专讛 砖讗讬谉 诪注砖讬讜 讙专诪讜 诇讜 讜讗讬诇讜 讻讗谉 讗诪专讛 讛讙诪专讗 讻讞 讗讞专 诪注讜专讘 讘讜 讜诇诪讛 砖讬谞转讛 讛讙诪专讗 讗转 诇砖讜谞讛. 讗诪谞诐 讘转讜住' 讻讗谉 (讚"讛 诪讛 诇讘讜专) 注诪讚讜 注诇 讻讱 讜讝"诇 讜诇拽诪谉 讙讘讬 讘讜专 讛诪转讙诇讙诇 驻专讬讱 诪讛 诇讘讜专 砖讻谉 诪注砖讬讜 讙专诪讜 诇讜 讚诇讗 砖讬讬讱 讛转诐 砖讻谉 讗讬谉 讻讞 讗讞专 诪注讜专讘 讘讜 讚讛讬讻讬 谞讬诪讗 转讗诪专 讘讜专 讛诪转讙诇讙诇 砖讻谉 讻讞 讗讞专 诪注讜专讘 讘讜 讚诪砖诪注 讚诇讗 讛讜讬 讘讜专 讗诇讗 注诇 讬讚讬 讻讞 讗讞专 讜讝讛 讗讬谞讜 砖讛专讬 谞注砖讛 讘讜专 讘诇讗 讻讞 讗讞专 诪砖诪谞讬讞讜 讘专讛"专 注讻"诇. 诪驻讜专砖 讘转讜住' 砖讘讘讜专 讛诪转讙诇讙诇 讛讗讚诐 诇讘讚讜 注砖讛 讗转 讛讘讜专 讻砖讛谞讬讞讛 讘专讛"专 讜专讙诇讬 讛砖讜专 专拽 拽讬专讘讜 讛诪讝讬拽 诇谞讬讝拽 讜讗讬诇讜 讘讗讘谉 注诇 专讗砖 讛讙讙 砖讻讞 讗讞专 诪注讜专讘 讘讜 谞注砖讛 讛诪讝讬拽 讘住讬讜注 讛专讜讞 讜讛讙讘专讗 诇讘讚讜 诇讗 注砖讛 讗转 讛诪讝讬拽89 - 讜讛讜讗 砖诇讗 讻讘讬讗讜专谞讜. 讜讚讘专讬 讛转讜住' 讗讬谞诐 诪转讬讬砖讘讬诐 诇讻讗讜专讛 注诐 讚讬谉 诇讬讘讛 讜诇讬讘转讛 讛专讜讞 砖驻讟讜专 讜诪讜讻讞 砖讗讬谉 讛专讜讞 讬讻讜诇讛 诇住讬讬注 讘注砖讬讬转 讛诪讝讬拽, 讜爪"注.90
讗诪谞诐 讘转讜住' 诇拽诪谉 (讚祝 讬讟: 讚"讛 讜讻讬 讜讻讜') 讞诇讜拽讬诐 专砖"讬 讜转讜住' 讗诐 讘注诇 讞讬 讬讻讜诇 诇讛讬讜转 讛讻讞 讗讞专 诇讞讬讬讘 讗讚诐 诪砖讜诐 讗砖 - 诇专砖"讬 诇讗 讬讻讜诇 讜讗讬诇讜 诇转讜住' 讻谉 讬讻讜诇. 讜诇驻讬 讘讬讗讜专谞讜 诪转讬讬砖讘 砖讬谞讜讬 诇砖讜谉 讛讙诪专讗 讻讗谉 注"驻 砖讬讟转 专砖"讬 砖诐 砖讚讜拽讗 专讜讞 讞砖讜讘讛 诇"讻讞 讗讞专 诪注讜专讘 讘讜" 讛诪讞讬讬讘 诪讚讬谉 讗砖. 讜诇讻谉 谞拽讟讛 讻讗谉 讛讙诪' 诇砖讜谉 "讻讞 讗讞专" 讘讗讘谉 砖讛谞讬讞讛 注诇 专讗砖 讙讙讜 讻讬 讛专讜讞 讛讬讗 砖讘讗讛 讜讛驻讬诇讛 讗转 讛讗讘谉 诪讛讙讙. 诪讗讬讚讱 讘讜专 讛诪转讙诇讙诇 谞转讙诇讙诇 诪诪拽讜诐 诇诪拽讜诐 注"讬 专讙诇讬 讘讛诪讛, 讜讻讞 讘注诇 讞讬 讗讬谞讜 诪讞讬讬讘 讘讗砖. 诪砖讜诐 讻讱 谞拽讟谞讛 讛讙诪专讗 诇砖讜谉 "砖讗讬谉 诪注砖讬讜 讙专诪讜 诇讜" 讜诇诪讚讛 讗转 讛讞讬讜讘 诪砖讜专 讜诇讗 诪讗砖. 讜谞专讗讛 砖拽讜砖讬转 讛转讜住' 讻讗谉 讛讬讗 注"驻 砖讬讟转诐 砖诐 讻讬 诇讗 谞讬转谉 诇讛诐 诇驻专砖 讗转 讛讙诪专讗 讻砖讬讟转 专砖"讬 砖诐 诪讗讞专 砖诪转谞讙讚讬诐 讗诇讬讜, 讜讚讜"拽 讘讻诇 讝讛.
讛注讜诇讛 诪讚讘专讬谞讜 砖诇讚注转 讛转讜住' 讘讘讜专 讛诪转讙诇讙诇 谞砖讗专 讛讚讬谉 砖诇 讛讘讜专 讛专讗砖讜谉 砖讞诇 诪砖注转 讛讛谞讞讛 讛专讗砖讜谞讛 讙诐 诇讗讞专 砖谞转讙诇讙诇 诇诪拽讜诐 讗讞专. 讜诪住转讘专 诇驻讬"讝 砖讗驻讬诇讜 讬转讙诇讙诇 诇诪拽讜诐 讛讗讞专 注"讬 专讜讞 砖讗讬谞讛 诪爪讜讬讛 砖讛讜讗 讞讬讬讘 砖讻谉 讛讘讜专 谞砖讗专 讗讜转讜 诪讝讬拽 砖诇 讘讜专 砖讛讬讛 讘诪拽讜诐 讛专讗砖讜谉 讜诇讬讻讗 谞驻拽讗 诪讬谞讛 讗讬讝讛 专讜讞 讛讜诇讬讻讛 诇诪拽讜诐 讛砖谞讬.91
讗讱 讬注讜讬讬谉 讘砖"诪 (讚祝 讛: 讚"讛 拽砖讬讗) 讜诪砖"讻 讘砖诐 转讜住' 砖讗谞抓. 讜诪砖诪注 砖诇讚注转讜 讗讬谉 诇讞诇拽 讘讬谉 讛讚讬谉 砖诇 讗讘谞讜 住讻讬谞讜 讜诪砖讗讜 砖讛谞讬讞诐 注诇 专讗砖 讙讙讜 讜谞驻诇讜 讘专讜讞 诪爪讜讬讛 诇讘讬谉 讘讜专 讛诪转讙诇讙诇, 讜讘讻诇 讗讜驻谉 讘讜专 讞讚砖 谞注砖讛 讘诪拽讜诐 讛砖谞讬 讜讛讻讞 讗讞专 住讬讬注 讘注砖讬讬转 讛讞驻爪讗 砖诇 讛讘讜专 (讜爪"注 诪诇讬讘讛 讜诇讬讘转讛 讛专讜讞 讻谞"诇). 讜讘讻谉 诪住转讘专 砖讞讬讬讘 专拽 讘专讜讞 诪爪讜讬讛 讜诇讗 讘专讜讞 砖讗讬谞讛 诪爪讜讬讛.
讜讛谞讛 专砖"讬 诇拽诪谉 (讚祝 讬讟: 讚"讛 拽砖专讜 讗讚诐) 讻' 讜讝"诇 讛拽讜砖专 讚拽谞讬讬讛 讘讛讙讘讛讛 讜讬砖 诇讜 诇讛讗讬 讚诇讬诇 讘注诇讬诐 注讻"诇. 讜拽砖讛 诪讗讞专 砖讞讬讬讘 诪讚讬谉 讘讜专 讛诪转讙诇讙诇 诇诪讛 讝拽讜拽 诇拽谞讜转 讛讚诇讬诇 讜讛诇讗 讞讬讬讘 讙诐 讘讛驻拽专 讻诪讜 讻诇 讘讜专 讘专讛"专 讚注诇诪讗 砖讞讬讬讘 讘诇讬 拽谞讬谉 讜讻诪讘讜讗专 诇拽诪谉 (讚祝 讻讟:) 砖谞讬 讚讘专讬诐 讗讬谞诐 讘专砖讜转讜 砖诇 讗讚诐 讜注砖讗讜诐 讛讻转讜讘 讻讗讬诇讜 讛谉 讘专砖讜转讜 讘讜专 讘专讛"专 讻讜'. 讜谞专讗讛 砖专砖"讬 砖诐 住讜讘专 砖讞诇讜转 诪注砖讛 讛讘讜专 讛专讗砖讜谉 谞住转诇拽讛 诪驻谞讬 讛讙诇讙讜诇 讜诇驻讬讻讱 讞讬讬讘 专拽 讘讗讜驻谉 砖讛讘讜专 砖诇讜 诪讚讬谉 诪诪讜谞讜. 讜诪讛 砖讛注诇转讛 住讜讙讬讬转谞讜 砖讞讬讬讘 讗祝 诇讗讞专 砖讛驻拽讬专讜 讛讬讬谞讜 讘砖讛驻拽讬专讜 讗讞专讬 砖谞转讞讬讬讘 诪讚讬谉 诪诪讜谞讜, 讜讘讻讱 谞讗诪谉 专砖"讬 诇砖讬讟转讜 (诇拽诪谉 诪讞 讗 讚"讛 讜谞讟谞驻讜 讻诇讬讜) 砖讗诐 讛转讞讬讬讘 讘讘讜专 诪砖讜诐 诪诪讜谞讜 讜讗讞"讻 讛驻拽讬专讜 注讚讬讬谉 讞讬讬讘.92
转讜住' 讚"讛 诇讗转讜讬讬. 讝"诇 诪砖讜诐 讚讞砖讬讘 讻专讜讞 诪爪讜讬讛 讜讛讜讬 讗砖讜 讜讻讜'. 讛转讜住' 诇砖讬讟转诐 (诇拽诪谉 讚祝 讬讟: 讘转讜住' 讚"讛 讜讻讬) 砖讻讞 讘注诇 讞讬 讬讻讜诇 诇讞讬讬讘 诪讝讬拽 诪讚讬谉 讗砖, 讗讱 诪砖诐 注讜诇讛 砖专砖"讬 讞讜诇拽 注诇讬讛诐.
注讬讬谉 诇拽诪谉 (讻讙.) 讘专砖"讬 讚"讛 讛"讙 讜诇讬讞讬讬讘 谞诪讬 讘注诇 讛讙讞诇转 砖诪讘讗专 砖讗诐 讬讚诇讬拽 讛讻诇讘 讗转 讛讙讚讬砖 讘讙讞诇转 砖诇 讗讞专 讗祝 讘注诇 讛讙讞诇转 讞讬讬讘 诪砖讜诐 讗砖 讜诪讚讬谉 讗砖讜 诪砖讜诐 诪诪讜谞讜. 讜拽砖讛, 诇讚注转 专砖"讬 砖讗讬谉 诇爪专祝 讻讞 讘注诇 讞讬 诇讗讘谉 讗讜 诇讚诇讬诇 诇讞讬讬讘 讛讘注诇讬诐 诪讚讬谉 讗砖 诇诪讛 讞讬讬讘 讘注诇 讛讙讞诇转 注讘讜专 讻讞 讛讻诇讘.
讜谞专讗讛 砖讞诇讜拽 讚讬谉 讛讗讘谉 讗讜 讛讚诇讬诇 讛讜讗讬诇 讜讻讞 讘注诇 讞讬 诪砖转转祝 讘注爪诐 讛谞讝拽 讻讬 讛讗讘谉 讜讛讚诇讬诇 讛讻讜 讜讛讝讬拽讜 注诐 讻讞 讘注诇 讛讞讬 砖讝专拽诐. 诪讗讬讚讱 讘讙讞诇转 讛讻诇讘 专拽 拽讬专讘 讗转 讗砖 讛讙讞诇转 诇谞讬讝拽 讜讗讝 讛讗砖 讛讝讬拽讛 诪讻讞 注爪诪讛. 专砖"讬 住讜讘专 砖讻讞 讘注诇 讞讬 讗讬谞讜 诪讞讬讬讘 讻砖讛讻讞 驻讜注诇 讘谞讝拽 注爪诪讜. 讗诪谞诐 讻砖讻讞 讛讘注诇 讞讬 拽讬专讘 讗转 讛讗砖 诇谞讬讝拽 讛专讬讛讜 诪讞讬讬讘 讻诪讜 讻诇 讻讞 讗讞专 诪注讜专讘 讘讜.93
讘专诐 诪爪讜讬讛 讙讬专住讛 讘专讗砖讜谞讬诐 (讘砖"诪 诇讚祝 讻讙.) 砖讘注诇 讛讙讞诇转 诇讘讚讜 讞讬讬讘 讜诇讗 讘注诇 讛讻诇讘 讻诇诇 讜讻谉 驻住拽 讛专诪讘"诐 讘驻"讘 诪讛诇' 谞"诪 (讛诇讬"讝 - 讬"讞). 讜讛讜讘讗 讘砖"诪 讘砖诐 讛专"讬 讜讝"诇 讚诪爪讬谞谉 诇诪讬诪专 讚诇讞讬讬讘 讘注诇 讙讞诇转 讛讻诇 讛讜讗讬诇 讜驻砖注 讘转讞讬诇转 讛讚讘专 注讻"诇. 讜谞专讗讛 砖诇讚注转讜 讗诐 诪注砖讛 谞讝拽 讗讞讚 谞转讛讜讛 注拽讘 砖谞讬 诪讝讬拽讬诐 诪讞讬讬讘讬诐 讗转 讘注诇 讛诪讝讬拽 砖讛讜讗 讛专讗砖讜谉 讘注砖讬讬转 讛谞讝拽. 诇讻谉 讘讻诇讘 砖谞讟诇 讙讞诇转 砖诪注砖讛 讘注诇 讛讙讞诇转 拽讚诐 诇诪注砖讛 讛讻诇讘 讘注诇 讛讙讞诇转 诇讘讚讜 讞讬讬讘 讜诇讗 讘注诇 讛讻诇讘, 讜讗讬诇讜 讘转专谞讙讜诇 砖讝专拽 讚诇讬诇 讗讜 讘讘讛诪讛 砖讙诇讙诇讛 讗讘谉 诪讗讞专 砖讻讞 讛讘注诇 讞讬 讛转讞讬诇 讗转 诪注砖讛 讛谞讝拽 讞讬讬讘 讛讘注诇 讞讬 诇讘讚讜 讜诇讗 讘注诇 讛讗讘谉 讜讛讚诇讬诇.
讘讗"讚 讜讬转讞讬讬讘 讛诪讙诇讙诇 讛讻诇 讜诇讗 讘注诇 讛转拽诇讛 讻讜' 转讚注 讚讗诐 讛讚诇讬拽 讗砖 讜讘讗 讗讞专 讜砖专祝 讟诇讬转 讞讘讬专讜 讗讜 讞驻专 讘讜专 讜讘讗 讗讞专 讜讚讞祝 砖讜专 讞讘讬专讜 诇转讜讻讜 讗讬谉 住讘专讗 砖讬转讞讬讬讘 讘注诇 讛讘讜专 讗讜 讘注诇 讛讗砖 讜讻讜' 讜讛讗 讚讗诪专讬' 讻讜' 砖讜专 讜讗讚诐 砖讚讞驻讜 诇讘讜专 诇注谞讬谉 谞讝拽讬谉 讻讜诇谉 讞讬讬讘讬谉 讚诪砖诪注 讗驻讬诇讜 讘注诇 讛讘讜专 爪"诇 讚诪讬讬专讬 讗讚诐 讘诇讗 讻讜讜谞讛 讜讻讜' 注讻"诇. 讚讬谉 讛转讜住' 砖讗讚诐 讘讻讜讜谞讛 讞讬讬讘 讜讘注诇 讛讘讜专 驻讟讜专 谞讬转谉 诇讘讗专 讘砖谞讬 讗讜驻谞讬诐:
讗) 讗讚诐 讞讬讬讘 诪砖讜诐 诪注砖讛 讛讬讝拽 砖注砖讛 讜讘讜专 讞讬讬讘 诪砖讜诐 驻砖讬注转 讘注诇讬讜 讘砖诪讬专转讜. 讞讬讜讘 诪注砖讛 讛诪讝讬拽 讚讗讚诐 驻讜讟专 讗转 讞讬讜讘 讛驻砖讬注讛 讚讘注诇 讛讘讜专.
讘) 讘讜专 讞讬讬讘 诪砖讜诐 转拽诇讛. 讜讗讬诇讜 讻砖讗讚诐 讚讞祝 讘讻讜讜谞讛 讗转 讛谞讬讝拽 诇讘讜专 讘注诇 讛讘讜专 驻讟讜专 讻讬 讗讬谉 诇讜 诇讛注诇讜转 注诇 讚注转讜 砖讻讻讛 讬注砖讛 讛讗讚诐 讜诇注谞讬谉 讛谞讝拽 讘爪讬讜专 讝讛 讗讬谉 注诇 讘注诇 讛讘讜专 讞讬讜讘 砖诪讬专讛 讻诇诇.
讜讛谞讛 讛转讜住' 讞讬诇拽讜 讘讬谉 讗讚诐 砖讛讝讬拽 讘讻讜讜谞讛 诇讘讬谉 讗讚诐 砖讛讝讬拽 砖诇讗 讘讻讜讜谞讛. 讗诪谞诐 讗讚诐 砖诇讗 讘讻讜讜谞讛 讞讬讬讘 讘讚' 讚讘专讬诐, 讜讻讘专 讘讬讗专谞讜 讘砖诐 讛讙专"讞 讝爪"诇 (讘砖讬注讜专谞讜 讛专讗砖讜谞讬诐) 砖讞讬讜讘 讛讞讜讘诇 讛讜讗 注讜谞砖 砖讞诇 诪砖讜诐 诪注砖讛 讛注讘讬专讛 砖讛讞讜讘诇 注砖讛 讜讗讬谞讜 讞讬讜讘 诪诪讜谉 讘注诇诪讗 讛诪转讛讜讛 诪砖讜诐 讞住专讜谉 砖诪讬专转 谞讝拽讬谉, 讜诇讻谉 讞讬讜讘 讞讜讘诇 讗讬谞讜 讚讜诪讛 诇讞讬讜讘 诪诪讜谉 讛诪讝讬拽. 讜讛专讬 讛转讜住' 讻转讘讜 砖讗讚诐 砖诇讗 讘讻讜讜谞讛 - 讗注"驻 砖讞讬讬讘 诪砖讜诐 诪注砖讛 讞讘诇讛 砖注砖讛 讜诇讗 诪砖讜诐 讞住专讜谉 讛砖诪讬专讛 讘注诇诪讗 - 讗讬谞讜 诪驻拽讬注 讗转 讞讬讜讘 讘注诇 讛讘讜专. 讜讛讜讗 讘谞讬讙讜讚 诇讘讬讗讜专 讛专讗砖讜谉.
讜讬讜爪讗 砖讛转讜住' 谞转讻讜讜谞讜 诇讘讬讗讜专 讛砖谞讬 - 讻诇讜诪专 砖讘谞讜讙注 诇讗讚诐 砖讛讝讬拽 讘讻讜讜谞讛 讗讬谉 讛讘讜专 讗讜 讛讗砖 谞讞砖讘讬诐 诇诪讝讬拽讬诐 讜讗讬谉 诇讘注诇讬讛诐 讞讜讘转 砖诪讬专讛 讻诇诇 讻讬 讗讬谉 诇讘注诇讬诐 诇讛注诇讜转 注诇 讛讚注转 砖讗讚诐 讬讚讞祝 讛谞讬讝拽 诇转讜讻诐. 讗诪谞诐 注诇 讛讘注诇讬诐 诇讛注诇讜转 注诇 讚注转诐 砖讗讚诐 讬讚讞祝 讗转 讛谞讬讝拽 砖诇讗 讘讻讜讜谞讛 讜讛讜讗讬诇 讜驻砖注讜 讜诇讗 诪谞注讜 讞讬讬讘讬诐. 讜讗祝 砖讞讬讜讘 讛讗讚诐 砖讚讞祝 讛讜讗 诪砖讜诐 诪注砖讛 讛讛讬讝拽 砖注砖讛 讜讞讬讜讘 讘注诇讬 讛讘讜专 讜讛讗砖 讛讜讗 诪砖讜诐 驻砖讬注转诐 注讻"讝 砖谞讬讛诐 讞讬讬讘讬诐 (砖诇讗 讻讘讬讗讜专 讛专讗砖讜谉).94
讜谞砖讗专 注诇讬谞讜 诇讘讗专 讗转 讛"转讚注" 砖讘转讜住'. 诇驻讬 讛诪讛诇讱 砖诇谞讜 谞专讗讛 砖讘"转讚注" 诪讚讜讘专 讘讗讜驻谉 砖讛谞讬讝拽 诇讗 讛讬讛 讬讻讜诇 诇讬驻讜诇 诇讘讜专 讘诇讬 砖讬讚讞驻谞讜 砖诐 讛讗讚诐. 讘讗讜驻谉 讝讛 驻砖讜讟 砖讗讬谉 讛讘讜专 谞讞砖讘 诇诪讝讬拽 讻诇诇 讘谞讜讙注 诇谞讬讝拽 讝讛 讜专拽 讛讗讚诐 诇讘讚讜 讞讬讬讘. 注诇 讝讛 讛讜住讬驻讜 讛转讜住' 砖讻讗谉 讗祝 讘讗讜驻谉 砖讬讻讜诇 讛讬讛 讛谞讬讝拽 诇讬驻讜诇 诇讘讜专, 讗诐 诇讗 谞驻诇 诪注爪诪讜 讗诇讗 讚讞驻讜 讗讚诐 诇讘讜专 讘讻讜讜谞讛 讘注诇 讛讘讜专 驻讟讜专 讻讬 讗讬谉 注诇 讘注诇 讛讘讜专 讞讜讘转 砖诪讬专讛 诇砖诪讜专 诪讗讚诐 砖讬讚讞祝 讗转 讛谞讬讝拽 讘讻讜讜谞讛, 讜讘谞讜讙注 诇谞讝拽 讝讛 讗讬谉 讛讘讜专 谞讞砖讘 诇转拽诇讛 讜诇诪讝讬拽 讻诇诇.
讗讞专 讚拽讚讜拽 讬驻讛 讘诇砖讜谞诐 砖诇 讛转讜住' 讬讜爪讗 砖住讜讘专讬诐 砖讻砖讗讚诐 讘讻讜讜谞讛 讜砖讜专 讚讞驻讜 讘讬讞讚 诇讘讜专 砖讘注诇 讛讘讜专 驻讟讜专 讗讘诇 讘注诇 讛砖讜专 讞讬讬讘 诇砖诇诐 讘讬讞讚 注诐 讛讗讚诐.95 诪讗讬讚讱 讛砖讬讟讛 诪拽讜讘爪转 (诇拽诪谉 讚祝 谞讙:) 讻转讘 讘砖诐 讛专"专 讬砖注讬讛 砖讙诐 讘注诇 讛砖讜专 驻讟讜专. 讘讘讬讗讜专 讛转讜住' 谞专讗讛 砖讘讗讚诐 砖讛讝讬拽 讘讻讜讜谞讛 讬讞讚 注诐 讘讜专 讗讜 注诐 讗砖, 诪爪讜讬 诪注砖讛 谞讝拽 讗讞讚 砖讛专讬 讛讗讚诐 讛砖转诪砖 讘讻讜讜谞讛 注诐 讛讘讜专 讗讜 注诐 讛讗砖 诇讛讝讬拽 讜讛讬讜 讻诇讬 谞讝拽 讘讬讚讬讜. 讜讚讜拽讗 讘讗讜驻谉 讝讛 诪驻拽讬注 讗讚诐 讛诪讝讬拽 讗转 讛讞讬讜讘 砖诇 诪讝讬拽 诪讛讘讜专 讜诪讛讗砖, 讻讬 讗讬谉 讛讘注诇讬诐 砖诇 讛讘讜专 讜讛讗砖 讞讬讬讘讬诐 诇砖讜诪专诐 讻砖讛诐 讻诇讬 谞讝拽 讘讬讚讬 讗讚诐 讘讻讜讜谞讛 讛讜讗讬诇 讜诇讗 注砖讜 诪注砖讛 谞讝拽 讘注爪诪诐. 讜讗讬诇讜 讗讚诐 讜砖讜专 砖讛讝讬拽讜 讘讬讞讚 注砖讜 砖谞讬 诪注砖讬 谞讝拽, 讻诇 诪讝讬拽 讜诪讝讬拽 讘注爪诪讜, 讜诇驻讬讻讱 讗讬谉 讛讗讚诐 诪驻拽讬注 讗转 讞讬讜讘 讛谞讝拽 砖诇 讛砖讜专, 讜砖谞讬讛诐 讞讬讬讘讬诐.
讘谞讬讙讜讚 诇讻讱 住讜讘专 讛专"专 讬砖注讬讛 砖讘讻诇 讗讜驻谉 讗讚诐 讛诪讝讬拽 驻讜讟专 讜讛讜讗 驻讜讟专 讙诐 砖讜专. 讘讟注诪讜 讬"诇 砖讗讚诐 讞讬讬讘 诪讚讬谉 诪注砖讛 谞讝拽 讜砖讜专 诪讚讬谉 驻砖讬注讛 讜诇讻谉 专拽 讛讗讚诐 诪砖诇诐 讜诇讗 讘注诇 讛砖讜专. 讗讜 讬"诇 砖讛专"讬 住讜讘专 砖讛讬讻谉 砖诪爪讜讬 讗讚诐 讘讻讜讜谞讛 诇讗 谞转讞讬讬讘 讘注诇 讛砖讜专 诇砖诪讜专 讗转 砖讜专讜. 讘诪拽讜诐 砖讗讚诐 诪讝讬拽 讘讻讜讜谞讛 诇讬讻讗 讚讬谉 砖诇 诪诪讜谉 讛诪讝讬拽 砖讛专讬 讘讗讜驻谉 讝讛 诇讗 讞诇 讻诇诇 讞讬讜讘 砖诪讬专转 谞讝拽讬谉. 讜讛谞讛 诪讜讘讗 诇拽诪谉 讘砖讬讟讛 (讚祝 讻讘. 讚"讛 讜讝"诇 讛专"专 讬砖注讬讛 讜讗讬 讘诪住讻住讻转) 砖诇讚注转 讛专"讬 讘注诇 讛讙诪诇 砖讛诇讱 诇爪讚 讘讛诪转讜 讻砖讛讚诇讬拽 讛讙诪诇 讗转 讛讞谞讜转 讘注诇 讛讙诪诇 诇讘讚讜 讞讬讬讘 讜诇讗 讘注诇 讛讗砖. 讛住讘专讛 诇砖讬讟转讜 讛讬讗 砖住讜讘专 砖讻砖谞讜讻讞 讘注诇 讛讙诪诇 注诐 讛讙诪诇 讘砖注转 讛谞讝拽 驻拽注 讚讬谉 诪讝讬拽 诪讛讗砖. 注诇 讘注诇 讛讙诪诇 诪讜讟诇 诇砖诪讜专 讗转 讙诪诇讜 砖诇讗 讬讝讬拽 讜诪讗讞专 砖讘注诇 讛讙诪诇 谞诪爪讗 注诇 讬讚 讙诪诇讜 驻拽注讛 讞讜讘转 讛砖诪讬专讛 诪讘注诇 讛讗砖 砖讗讬谞讜 砖诐 讜讞诇讛 诇讙诪专讬 专拽 注诇 讛讗讚诐 讘注诇 讛讙诪诇 砖谞诪爪讗 讘诪拽讜诐 讛谞讝拽. 谞讜讻讞讜转 讛讗讚诐 讘砖注转 讛谞讝拽 诪驻拽讬注讛 讚讬谉 诪讝讬拽 诪谉 讛诪诪讜谉 讜讘讗讜驻谉 讝讛 诇讬讻讗 讞讜讘转 砖诪讬专讛 讻诇诇 注诇 讘注诇讬 诪诪讜谉 讛诪讝讬拽.
转讜住' 讚"讛 讗讬. 讝"诇 讜讛讜讬 讻诪驻拽讬专 谞讻住讬讜 诇讗讞专 谞驻讬诇转 驻砖讬注讛 注讻"诇. 诇转讜住' 驻砖讬注讛 讘注砖讬讬转 讛诪讝讬拽 砖讜讛 诇注砖讬讬转 讛诪讝讬拽 讘讬讚讬诐. 讜诇讻谉 讞讬讬讘 讗驻讬诇讜 讗诐 讛驻拽讬专讜 讗讞"讻 诪砖讜诐 讞诇讜转 讚讬谉 注砖讬讬转 讛诪讝讬拽 讜讚讜诪讛 诇讻讜专讛 讘讜专 讘讬讚讬诐 讘专讛"专 砖讞讬讬讘. 讜讻谉 讗讬转讗 诇拽诪谉 讘转讜住' (讚祝 讻讘. 讚"讛 讗砖讜 诪砖讜诐 讞爪讬讜) 讘谞讜讙注 诇讗砖 诇诪"讚 讗砖讜 诪砖讜诐 讞爪讬讜, 讜讝"诇 诇讗 砖讬讘注讬专 讘注爪诪讛 讛讗砖 讗诇讗 讻诇 诪拽讜诐 砖驻砖注 讜诇讗 砖诪专 讙讞诇转讜 讞爪讬讜 谞讬谞讛讜 注讻"诇.
转讜住' 讚"讛 讛讬讬谞讜 讘讜专. 诪住转讬诪转 驻讬专讜砖 专砖"讬 诪砖诪注 砖讞讜诇拽 注诇 转讜住' 讜讛讜讗 诪驻专砖 砖讛讝讬拽讜 诇讗讞专 砖谞驻诇讜, 讜讻转讘 专砖"讬 砖讗讬谉 谞讬讚讜谉 砖诇谞讜 转讞讬诇转 注砖讬讬转讜 诇谞讝拽 诪砖讜诐 砖"讘谞讬谉 讛讻讜转诇 讜谞讟讬注转 讛讗讬诇谉 诇讗 讛讬讛 诇谞讝拽" (专砖"讬 讚祝 讜: 讚"讛 转讞讬诇转). 讜谞专讗讛 砖诇驻讬 专砖"讬 转讞讬诇转 注砖讬讬转讜 诇谞讝拽 专"诇 注砖讬讬转 讛诪讝讬拽 诪诪砖. 讜讻诪讜"讻 诪砖诪注 诪专砖"讬 (讚祝 讜. 讚"讛 讛讬讬谞讜 讘讜专) 砖讻' 讝"诇 讚讛讗 谞诪讬 转讞讬诇转 注砖讬讬转谉 诇谞讝拽 讚讛讜"诇 诇讗住讜拽讬 讗讚注转讬讛 讚住讜驻讜 诇讬驻讜诇 讘专讜讞 诪爪讜讬讛 注讻"诇, 讚讛讬讬谞讜 砖注砖讛 讗转 讛诪讝讬拽 讘讬讚讬诐 讻砖讛谞讬讞谉 讘专讗砖 讙讙讜, 讜诇驻讬讻讱 讘讗讜驻谉 砖诇驻谞讬谞讜 砖诇讗 注砖讛 讛诪讝讬拽 讘讬讚讬诐 专拽 诇讗 住讬诇拽讜 讗讞专讬 讛谞驻讬诇讛 讗讬谞讜 讞讬讬讘 诪砖讜诐 注砖讬讬转 讛诪讝讬拽, 讜讞讬讬讘 诪砖讜诐 诪诪讜谞讜. 讗诇讬讘讗 讚专砖"讬 讘讜专 砖讞讬讬讘 诪砖讜诐 诪诪讜谞讜 讗讬谞讜 谞诇诪讚 诪注讬拽专 讚讬谉 讘讜专 砖讘转讜专讛 讗诇讗 谞诇诪讚 诪讛爪讚 讛砖讜讛 砖诇 讘讜专 讜砖讜专, 讜讛讬讬谞讜 住讜讙讬讬转谞讜.
讜注讬讬谉 诇拽诪谉 (讚祝 讻讞: 讘转讜住' 讚"讛 讛"诪 讜讻讜') 砖诇砖讬讟转 专砖"讬 讗诐 讛驻拽讬专 专砖讜转讜 讜讘讜专讜 讞讬讬讘 诪砖讜诐 注砖讬讬转 讛诪讝讬拽 讻讬 讛讛驻拽专 谞讞砖讘 诇注砖讬讬转 讛诪讝讬拽. 诪讗讬讚讱 转讜住' 住讜讘专讬诐 (砖诐 讘讚祝 讻讞:) 砖讗讬谉 讛讛驻拽专 谞讞砖讘 诇注砖讬讬转 诪讝讬拽 讜讛驻拽讬专 专砖讜转讜 讜讘讜专讜 驻讟讜专, 讜讘讛驻拽讬专 专砖讜转讜 讜诇讗 讘讜专讜 讞讬讬讘 诪砖讜诐 诪诪讜谞讜. 讜诇讚注转诐 讘讜专 砖讛讜讗 诪诪讜谞讜 讞讬讬讘 诪注讬拽专 讚讬谉 讛讘讜专 砖讘转讜专讛 讜讗讬谞讜 谞诇诪讚 诪讘诪讛 讛爪讚 - 讘谞讬讙讜讚 诇驻专砖"讬. 诇讻谉 诪驻专砖讬诐 讛转讜住' 砖讛爪讚 讛砖讜讛 讘讗 诇讞讬讬讘 讘讜专 砖讛讝讬拽 讘砖注转 谞驻讬诇转讜. 讗诇讬讘讗 讚转讜住' 讗讬谉 讝讛 转讞讬诇转 注砖讬讬转讜 诇谞讝拽 讻讬 转讞讬诇转 注砖讬讬转讜 诇谞讝拽 专"诇 转拽诇讛 讚讛讬讬谞讜 砖讛谞讬讝拽 讛讜讝拽 讘讘讜专, 讜讗讬诇讜 讘讜专 砖讛讝讬拽 讗转 讛谞讬讝拽 讘拽讜诐 讜注砖讛 谞诇诪讚 诪讘诪讛 讛爪讚 讛砖讜讛.
讘讗"讚 讚诪讗砖 讞诇讜拽 讘诪讛 砖讗讬谉 讻讞 讗讞专 诪注讜专讘 讘讜 讜讻讜' 注讻"诇. 专"诇 砖讻讞 讛讻讜讘讚 讗讬谞讜 谞讞砖讘 诇讻讞 讗讞专. 讜注讬讬谉 讘讞讬讚讜砖讬 讛专"谉 诇住谞讛讚专讬谉 (注讝:) 砖诪讘讬讗 讻讱 讘砖诐 讛专"专 讚讜讚.
讜讛谞讛 讘谞讜讙注 诇诪讝讬拽讬诐 讛谞诇诪讚讬诐 讘讘诪讛 讛爪讚 讛砖讜讛 讻转讘讜 讛转讜住' 诇注讬诇 (讚祝 讙: 讚"讛 诪砖讜专讜) 砖驻讟讜专讬诐 讻讚讬谉 讻诇 讛拽讜诇讜转 砖诇 砖谞讬 讛诪讝讬拽讬诐 砖诪讛诐 讚讜专砖讬诐 讗转 讛爪讚 讛砖讜讛. 讗讜诇诐 讛专讗"砖 (驻专拽 讗' 住讬诪谉 讗') 讛注诇讛 砖讬砖 诇讛诐 讚讬谉 讘讜专 诇讻诇 讚讬谞讬讛诐. 讜拽专讜讘 诇讜诪专 砖诇讚注转 讛专讗"砖 讛驻讟讜专讬诐 砖诇 讛诪讝讬拽讬谉 (讘讜专 讘讻诇讬诐, 砖讜专 讘专讛"专 讜讻讜') 转诇讜讬讬诐 讘爪讜专转 讛谞讝拽 讜诇讗 讘讞诇讜转 砖诐 砖诇 讛诪讝讬拽. 诪砖讜诐 讻讱, 讘讗讜驻谞讬诐 砖讘讙诪专讗 讛讜讗讬诇 讜讛谞讝拽 谞注砖讛 讘砖讘 讜讗诇 转注砖讛 讜讘爪讜专转 转拽诇讛 讞诇讬诐 讛驻讟讜专讬诐 砖诇 讘讜专. 讗讜诇诐 讚注转 讛转讜住' 讛讬讗 砖讛驻讟讜专讬诐 讞诇讬诐 注驻"讬 讞诇讜转 砖诐 讛诪讝讬拽讬诐 讜诇讗 诇驻讬 爪讜专转 讛谞讝拽. 讜讬讜爪讗 诇驻讬 砖讬讟转 讛专讗"砖 讘讗讜驻谉 砖诇 讛转讜住' 砖讛讝讬拽讜 讘砖注转 谞驻讬诇转诐 砖讛驻讟讜专讬诐 爪"诇 讻驻讬 讚讬谞讬 讛诪讝讬拽 砖诇 砖讜专 讜诇讗 讻驻讬 讚讬谞讬 讘讜专 讻讬 爪讜专转 讛谞讝拽 讛讬讗 讘拽讜诐 讜注砖讛 讜诇讗 讘砖讘 讜讗诇 转注砖讛 讻讘讜专. 讜讘转讜住' 诇驻谞讬谞讜 诪讚诪讛讜 诇讗砖, 讜讬砖 诇讞拽讜专 讗诐 讞诇讬诐 讘讜 讚讬谞讬 讗砖 (诇驻讟讜专 讘讟诪讜谉) 讗讜 讚讬谞讬 砖讜专 (诇驻讟讜专 讘专讛"专), 讜爪"注.
89 讜讻诪讜"讻 诪驻讜专砖 讘转讜住' 诇注讬诇 (讚祝 讛: 讚"讛 讻讬 砖讚讬转) 讝"诇 诪讗讘谞讜 住讻讬谞讜 讜诪砖讗讜 讻讜' 诇讗 谞注砖讜 讘讜专 讗诇讗 注"讬 讻讞 讗讞专 注讻"诇 注讬讬"砖.
90 讛专诪讘"诐 驻住拽 砖诇讬讘讛 讜诇讬讘转讛 讛专讜讞 讞讬讬讘 注讬讬谉 讘驻讬"讚 诪谞讝拽讬 诪诪讜谉 (讛诇"讝). 注讬讬谉 讘转讜住' 讘"讘 (讚祝 讻讜.) 讚"讛 讝讬拽讗 讜讻讜' 讜讘专砖讬诪讜转 诇拽诪谉 诇住讜讙讬转 诇讬讘讛 讜诇讬讘转讛 讛专讞 (讚祝 住.).
91 讗诪谞诐 爪注"拽 诪"砖 诪讗砖 砖驻讟讜专 讗诐 讛讜诇讬讻讛 专讜讞 砖讗讬谞讛 诪爪讜讬讛. 讜讬转讻谉 砖讗砖 砖诪讜专讛 诇讗 谞拽专讗转 诪讝讬拽 讻诇诇 讜诇讻谉 讗诐 讛讜诇讬讻讛 专讜讞 砖讗讬谞讛 诪爪讜讬讛 驻讟讜专. 诪讗讬讚讱 讘讜专 讛诪转讙诇讙诇 讛讜"诇 诪讝讬拽 讘诪拽讜诪讜 诇驻谞讬 砖谞转讙诇讙诇 讜诇讻谉 讗祝 砖谞转讙诇讙诇 诇诪拽讜诐 砖谞讬 讘专讜讞 砖讗讬谞讛 诪爪讜讬讛 讞讬讬讘.
92 诇驻讬"讝 驻讬' 诇砖讜谉 讛讙诪专讗 砖讗讬谉 诪注砖讬讜 讙专诪讜 诇讜 专"诇 砖讗讬谉 讻讗谉 注砖讬讬转 讛诪讝讬拽, 讜注讬讬谉 讘转讜住' (讛:) 讚"讛 讻讬 砖讚讬转 砖诪驻专砖 讻讱 讗转 讛诇砖讜谉 诪注砖讬讜 讙专诪讜 砖专"诇 注砖讬讬转 讛诪讝讬拽. 讗讱 爪注"拽 诪诇砖讜谞讜 砖诇 专砖"讬 诇驻谞讬谞讜 讚"讛 诪注砖讬讜 讜讚讜"拽.
93 注讬讬谉 诇拽诪谉 讘砖讬注讜专讬诐 诇讚祝 (讬讟:) 转讜住' 讚"讛 讜讻讬 讗转诪专 讜讘砖"诪 诇拽诪谉 (讚祝 住.) 讚"讛 专讘 讗砖讬 讘砖诐 讛专讗"讛.
94 注讬' 讘砖讬注讜专讬诐 诇注讬诇 (讚祝 讛: 转讜住' 讚"讛 讻讬 砖讚讬转) 砖专讘讬谞讜 讝爪"诇 驻讬' 讛转讜住' 诇驻讬 讘讬讗讜专 讛专讗砖讜谉 砖讗讚诐 砖讛讝讬拽 讘诇讗 讻讜讜谞讛 讞讬讬讘 诪砖讜诐 驻砖讬注讛 讜诇讗 诪砖讜诐 讛诪注砖讛. 讜注讬' 讘讗讘谉 讛讗讝诇 驻"讜 诪讞讜讘诇 讛讟"讝.
95 砖讛专讬 谞转拽砖讜 专拽 诪讞讬讜讘 讘注诇 讛讘讜专 讜诇讗 诪讞讬讜讘 讛砖讜专. 讜注讬' 讘讞讝讜"讗 住讬' 讛' 住住"拽 讛'.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

